Regionaalministri xx.xx.xxxx käskkiri nr x Lisa 1

**EELNÕU**

1.06.2024

TOIDUOHUTUS 2025–2028

Sisukord

[PROGRAMM 3](#_Toc167368708)

[1. Programmi üldinfo 3](#_Toc167368709)

[2. Sissejuhatus 3](#_Toc167368710)

[3. Programmi mõõdikud ja rahastamiskava 5](#_Toc167368711)

[4. Hetkeolukorra analüüs 6](#_Toc167368712)

[5. Olulised tegevused 10](#_Toc167368713)

[6. Programmi tegevused 12](#_Toc167368714)

[6.1 Programmi tegevus – Taimekaitse ja väetiste poliitika kujundamine ja rakendamine 12](#_Toc167368715)

[6.2 Programmi tegevus – Tõuaretuse poliitika kujundamine ja rakendamine 15](#_Toc167368716)

[6.3 Programmi tegevus – Sordiaretuse ja paljundusmaterjali poliitika kujundamine 16](#_Toc167368717)

[6.4 Programmi tegevus – Looma- ja taimetervise poliitika kujundamine ja rakendamine 18](#_Toc167368718)

[6.5 Programmi tegevus – Toiduohutuse poliitika kujundamine ja rakendamine 27](#_Toc167368719)

[6.6 Programmi tegevus – Mahepõllumajanduse poliitika kujundamine ja korraldamine 33](#_Toc167368720)

[7. Programmi juhtimiskorraldus 35](#_Toc167368721)

[LISA 1. Programmi teenuste kirjeldus 36](#_Toc167368722)

# PROGRAMM

|  |  |
| --- | --- |
| **Programmi koostaja ja vastutaja** | *Toiduohutuse osakond, taimetervise osakond, toiduohutuse asekantlser* |
| **Programmi eelnõu valmimise aeg** | *1.06.2024* |
| **Vormi sisu kasutamise selgitus** | *Vormis toodud info on sisendiks riigi eelarvestrateegia (RES) ja riigieelarve seaduse (RE) protsessi koostamisele. Programmi eelnõu kohandatakse RES-ist ja RE-st lähtuvalt. Programmi kinnitab minister käskkirjaga.* |

# 1. Programmi üldinfo

|  |  |
| --- | --- |
| **Tulemusvaldkond** | Põllumajandus ja kalandus |
| **Tulemusvaldkonna eesmärk** | Eesti toit on eelistatud, keskkond ja elurikkus on hoitud, toidusektori ettevõtted on edukad ning maa- ja rannakogukonnad on elujõulised. |
| **Valdkonna arengukava** | Põllumajanduse ja kalanduse valdkonna arengukava aastani 2030 |
| **Valdkonna visioon** | Eesti toit on hinnatud ja maal on hea elada |
| **Programmi nimi** | Toiduohutuse programm |
| **Programmi eesmärk** | Eestis on kestlik toidutootmine, ohutu toit ja hoitud keskkond. |
| **Programmi periood** | 4 aastat (2025–2028) |
| **Peavastutaja (ministeerium)** | Regionaal- ja Põllumajandusministeerium |
| **Kaasvastutajad (oma valitsemisala asutused)** | Põllumajandus- ja Toiduamet (PTA), Riigi Laboriuuringute ja Riskihindamise Keskus (LABRIS), Põllumajanduse Registrite ja Informatsiooni Amet (PRIA), Maaelu Teadmuskeskus (METK) |

# 2. Sissejuhatus

Toiduohutuse programmi eesmärk on planeerida ja ellu viia tegevusi, mis aitavad tagada kestliku toidutootmise, ohutu toidu ja hoitud keskkonna. Programmi tegevused on suunatud toitainerikka, tervist toetava, kõrge loomaheaolu standardi ning madala keskonnamõjuga toodetud toidu tootmisele nii praegustele kui tulevastele Eesti elanikele. Programmi eesmärgid toetavad lisaks põllumajanduse ja kalanduse valdkondliku arengukava eesmärkidele ka rahvastiku tervise arengukava 2020-2030 ja keskkonnavaldkonna arengukava 2030 eesmärke.

Programm „Toiduohutus“ panustab arengustrateegias **„Eesti 2035“** tervist toetava elukeskkonna kujundamisse (sh inimeste keskkonnaalase ja tarbijateadlikkuse parandamine, toiduohutuse riskide maandamine ning tervist ja keskkonda hoidva õigusruumi kujundamine) ning toidujäätmete vähendamisse ja ülejääva ohutu toidu annetamisse läbi tegevuse – jäätmemajanduse tõhus ja innovaatiline ümberkorraldamine. Strateegia „Eesti 2035“ tegevuskavas on üheks arenguvajaduseks ka kestliku toidusüsteemi edendamine, mis on kaetud tegevusega ― rohepööret toetava raamistiku kujundamine. Regionaalminister annab igal aastal Riigikogus ülevaate Regionaal- ja Põllumajandusministeeriumi (ReM) panusest arengustrateegia „Eesti 2035“ sihtide saavutamisse.

Vabariigi Valitsuse tegevusprogramm 2023-2027[[1]](#footnote-2) (VVTP) näeb ette mitmed valdkondlikud tegevused:

* Vabariigi Valitsuse tegevusprogrammi punkt 5.1.5 täitmiseks esitas ReM memorandumi „Analüüs ja ettepanekud põlevkivi töötlemisel tekkivate jäätmete kasutamise võimaluste kohta väetisena“. Valitsuse otsuse kohaselt võimaldatakse nii ladestatud põlevkivituhka kui ka põlevkivituha väärindamise tulemusel tekkivaid kõrvalprodukte kasutada väetisena, kui sellel on tõendatud soodne mõju taimele ja taimekasvatussaadusele ning need on ohutud inimese ja looma elule ja tervisele ning keskkonnale. Väetisena kasutamiseks peavad tooted vastama väetise koostisele esitatud nõuetele ning need on erinevate liikide lõikes kehtestatud ministri määrusega. Määruse muutmiseks on vajalik teostada erinevaid katseid ning tellida ekspertarvamus teadlastelt, et määrata kindlaks väetisena kasutatavas põlevkivituhas ja kõrvalproduktides sisalduvatele potentsiaalselt ohtlikele ühenditele või ainetele asjakohased piirväärtused
* Veterinaarseaduse ja teiste seaduste muutmise seaduse eelnõu ning loomakaitseseaduse muutmise väljatöötamiskavatsus - lemmikloomade pidamisega seotud seadusandluse ja lemmikloomade registreerimisega seonduva ajakohastamine (VVTP 7.3.12)

Analüüsida võimalusi avaliku sektori asutuste toitlustamises kohaliku, mahe ja taimse toidu osakaalu suurendamiseks (VVTP 7.3.8; 7.3.11). Regionaal- ja Põllumajandusministeerium koostas Vabariigi Valituse istungile tööplaanis ettenähtud tegevuste elluviimiseks memorandumi. Memorandub kiideti Valitsuse poolt heaks 2.05.2024 ja selles otsustati, et Kliimaministeerium töötab välja Regionaal- ja Põllumajandusministeeriumi tehtud toitlustusteenuse ja toidu analüüsi põhjal keskkonnahoidlikkuse kriteeriumid ja kliimaminister kehtestab need määrusega 1. jaanuariks 2027. a. Sotsiaalminister kehtestab institutsionaalset toitlustamist reguleerivad uuendatud määrused 1. jaanuariks 2026. a. Sotsiaalministeerium, Regionaal- ja Põllumajandusministeerium ning Haridus- ja Teadusministeerium viivad ellu memorandumi koolitoidu teekaardi tegevused järgneva viie aasta jooksul alates valitsuse otsuse vastuvõtmisest.

Detsembriks 2024 nähakse ette Põllumajandusministri 11. märtsi 2015. a määruse nr 24 "Müügipakendisse pakendamata toidu toidualase teabe esitamise nõuded" muutmine, mis puudutab toidu annetamise edendamist ning liha päritolu esitamist toitlustuses (VVTP 7.3.10). Lisaks panustasime Regionaal- ja Põllumajandusministeerumi poolt kliimaministrile pandud toidujäätmete tekke vältimise kava ajakohastamisse, mille tähtaeg oli 2023. lõpp.

Vabariigi Valitsuse tegevusprogrammi punkt 7.3.6. kohaselt suurendab valitsus mahetoodangu eelistamist nügimismeetoditega ning jätkab laste tervislike toitumisharjumuste kujundamise toetamiseks mahetooraine kasutamise kompenseerimist koolides ja lasteaedades. Regionaalministrile tehti selle raames ülesandeks mahetoodete toetamise meetme toetuse andmise tingimusi täpsustada. Regionaal- ja Põllumajandusministeerium esitas Vabariigi Valitsuse istungile memorandumi – „Mahetoodete toetamise meetme toetuse andmise tingimuste täpsustamine“.. Memorandumis pakuti välja 3 võimalust haridusasutustes mahetoidu toetuse edendamiseks: toetuse ühikumäära tõstmine, kõrgem toetuse ühikumäär neile koolidele ja lasteaedadele, kus kasutatakse mahepõllumajanduslikku toorainet suuremal määral kui 50% ning toetuse sihtrühma laiendamine kutsekoolide õpilastega. Memorandum kiideti valitsese poolt heaks ning otsustati, et Eesti haridusasutuste toitlustuses mahetoidu osakaalu suurendamise soovi korral tuleb kaaluda valitsusel eelpool kirjeldatud alternatiive järgnevate aastate RES protsesside raames.

**Muudatused**

Toiduohutuse programm on alates 2025. aastast eraldiseisev programm, mille eesmärkide saavutamise eest vastutab toiduohutuse asekantsler.

# 3. Programmi mõõdikud ja rahastamiskava

**Programmi mõõdikud:**

|  |  |  |  |  |  |
| --- | --- | --- | --- | --- | --- |
| Mõõdik | Tegelik (2023) | Sihttase  (2025) | Sihttase  (2026) | Sihttase  (2027) | Sihttase  (2028) |
| Tarbija kindlustunde indeks, % | 67  (2021) | 69 | - | 69 | - |
| Antibiootikumide kasutamise tase, mg/PCU | 45,8  (2022) | - | - | 37 | 37  (2030) |
| Piirnormi ületavate taimekaitsevahendite jääkide proovide osakaal Eesti päritolu toidus, % | 0 (2022) | 1 | 1 | 1 | 1 |

**Tarbija kindlustunde indeksi** väärtus oli 2023. aastal 69%. Selle alusel võib öelda, et 66% kuni 72% Eesti elanikest olid toidu ohutuses pigem kindlad. See osakaal ei ole suures plaanis võrreldes 2019. aastaga (68,3%) ja 2021. aastaga (67,4%) muutunud. Tarbija kindlust mõjutasid endiselt olulisel määral isiklikud kokkupuuted juhtumitega, kus toidu ohutuse suhtes esines kahtlus. Tarbija kindlus oli kõrgem eestikeelsete, vähemalt 500-eurose kuusissetuleku, meessoost ja alla 25‑aastaste Eesti elanike seas.

**Antibiootikumide kasutamise tase** (müügikogus arvestades populatsiooni korrigeerimise ühikut ‑ **mg/PCU**)iseloomustab loomade üldist tervise ja heaolu seisukorda, sest näitab haiguste ennetamise efektiivsust ja ravimite kasutamise vajaduse vähenemist. Antibiootikumide kasutamine põllumajandus- ja lemmikloomadel on võrreldes 2010. aastaga langenud 30%, kuid edasine vähenemine on peatumas. 2021. ja 2022. aastal jäi antibiootikumide kasutus samale tasemele, vastavalt 46,6 ja 45,8 mg/PCU. 2023. aasta tase selgub 2024. aasta novembris. Aasta‑aastalt antibiootikumide kasutamise vähendamine toetab EL „Talust taldrikule“ strateegia eesmärki vähendada EL üleselt antibiootikumide kasutust 2030. aastaks 50%.

**Piirnormi ületavate taimekaitsevahendite jääkide proovide** osakaalu mõõdik Eesti päritolu toidus iseloomustab lubatud taimekaitsevahendite korrektset kasutust ja tarbimiseks ohutu toidu tootmist. Taimekaitsevahendite jääkide seire eesmärk on vältida taimekaitsevahendite jääkide lubatust kõrgema taseme esinemist toidus. ELis on kehtestatud taimekaitsevahendite jääkide piirnormid toidus ja söödas Euroopa Parlamendi ja nõukogu määrusega (EÜ) nr 396/2005. Toit vastab nõuetele, kui selles tuvastatud jääkide sisaldused jäävad alla toimeaine suurima lubatud koguse (MRLi). Eesti päritolu toodetel kontrollitakse täiendavalt, kas analüüsi käigus tuvastatud toimeainet on lubatud Eestis antud kultuuri kasvatamisel kasutada. Kui kasvõi üks taimekaitsevahendi jääk ületab MRLi väärtuse, loetakse toit nõuetele mittevastavaks ning seda ei lubata turustada.

**Programmi eelarve:**

|  |  |  |  |  |  |  |
| --- | --- | --- | --- | --- | --- | --- |
| Programmi tegevus | Eelarve | | Eelarve prognoos | | | |
| **2024** | **2025** | | **2026** | **2027** | **2028** |
| Taimekaitse ja väetiste poliitika kujundamine ja rakendamine |  | 2 258 194 | | 2 194 298 | 2 194 474 | 2 194 340 |
| Tõuaretuse poliitika kujundamine ja rakendamine |  | 5 005 047 | | 5 002 168 | 5 002 308 | 5 002 308 |
| Sordiaretuse ja paljundusmaterjali poliitika kujundamine |  | 10 794 255 | | 10 804 601 | 10 802 068 | 10 804 768 |
| Looma- ja taimetervise poliitika kujundamine ja rakendamine |  | 25 686 770 | | 26 625 515 | 24 953 741 | 24 953 201 |
| Toiduohutuse poliitika kujundamine ja rakendamine |  | 12 319 220 | | 12 332 918 | 12 333 612 | 12 333 072 |
| Mahepõllumajanduse poliitika kujundamine ja rakendamine |  | 28 293 472 | | 29 663 594 | 30 954 026 | 30 954 026 |

# 4. Hetkeolukorra analüüs

Programmis kajastuvad tegevused, mis aitavad saavutada tulemusvaldkonna „Põllumajandus ja kalandus“ eesmärke taimekaitse ja väetiste, põllumajandusloomade aretuse, sordiaretuse ja taimse paljundusmaterjali, taimetervise, loomade tervise ja heaolu, toiduohutuse ja mahepõllumajanduse valdkondades.

**Taimekaitse valdkond** on valdavalt stabiilses seisus, muutlikkus tuleneb nii ELi ülestest õigusaktidest, kliimamuutustest, globaalsetest trendidest kui ka turu suurusest. Ilmastiku muudatused on kaasa toonud suundumuse erinevate kultuuride kasvatamiseks (nt suviviljadelt taliviljadele), millel on erinevad kahjustajad ja seega ka taimekaitsevajadused. Mitmed varem laialdaselt kasutatud taimekaitsevahendite toimeained on ELi üleselt turult eemaldatud ning alternatiivsete toodete turule lubamine on ajamahukas ning mõnikord piiratud turu suurusega ja kasvatatavate kultuuride pindalaga (väiksematele turgudele ei soovita tooteid registreerida). Taimekaitsevahendite registrisse on kantud 442 toodet, mis on Eestis turule lubatud 31. mai seisuga.

Taimekaitsevahendite turustamine toimeaine kogusesse ümberarvestatuna ulatus 777 tonnini 2022. aastal, mis on kuuendiku võrra väiksem kui eelneval aastal ja ka vähem kui üle-eelmisel aastal. Eestis turustatavad kogused moodustavad hinnanguliselt kuni 0.2% kogu ELs turustatud taimekaitsevahenditest.

**Väetiste** käitlemine on heas seisus, väetiseregistrisse lisati 2023. aastal 151 väetist ja CE väetiste nimekirja lisati 111 toodet, kus oli aasta lõpu seisuga 144 toodet. Paljud Eesti maaletoojad ei registreeri tooteid enam väetiste registris, vaid lisavad CE väetiste nimekirja.

Väetiseregistris olevate toodete tootmise ja turustamise osas tehti 140 kontrolli, mille tulemusel koostati 2 ettekirjutust ja 4 kirjalikku tähelepanujuhtimist. Teostati 4 CE väetise kontrolli ja võeti 6 proovi, mis kõik vastasid nõuetele.

Tulenevalt ringmajandusele fokusseeritusest soovitakse luua täiendavad võimalused põlevkivi ja selle töötlemisel tekkinud kõrvalproduktide väetisena kasutuselevõtmiseks, kui uuringutega tõendatakse nende soodne mõju taimedele ning ohutus inimesele, loomale ja keskkonnale..

**Põllumajandusloomade aretus** Eestis on kõrgel tasemel. Piimaveiste kasvatuses on kõrgeimad toodangunäitajad Euroopa Liidu riikide seas. Samas piimaveiste karjaspüsimise aeg on suhteliselt lühike. Eesti punase veise tõugu loomade arv on jätkuvalt langustrendis. Tulenevalt rasketest söödavarumise tingimustest möödunud aastal, on lihaveiste arv vähenenud. Lambakasvatuses on vähenenud just kohalikest tõugudest eesti valgepealise ja eesti tumedapealiste lammaste arv, samas on tõusnud välismaiste tõugude arvukus. Ohustatud tõugude loetelusse kantud tõugudest on eesti hobuse arvud tõusnud aastate vältel, samas eesti raskeveohobuse populatsioon on väikesearvuline. Eesti maaveise arvud on olnud stabiilsed. Kihnu maalamba populatsioon on viimastel aastatel suurenenud. Põlistõugude ning kohalike tõugude säilitamine panustab bioloogilise mitmekesisuse säilimisse.

Tänu kohalikule **sordiaretusele** saavad põllumehed kasutada järjest enam Eestis aretatud sorte. Sordiaretuse edendamine on vajalik ka muutuvate keskkonnatingimuste ning keemiliste taimekaitsevahendite kasutuspiirangutega toime tulemiseks. Tänu biotehnoloogia arengule on võimalusi, mis mh aitavad kiirendada sordiaretuse protsessi ning luua kliima- ja keskkonnamuutustele vastupidavamaid sorte. Selle võimaluse kasutamiseks on vaja aktiivselt osaleda soodustava regulatiivse keskkonna loomisel ning suurendada põllumajandustootjate ja avalikkuse teadlikkust nende lahenduste olemusest ja mõjust.

**Seemnekasvatus** on Eesti teraviljasektori tugevus. Seemnepõldude pindala[[2]](#footnote-3) on viimastel aastatel järjest kasvanud olles 2020. aastal 12 972 ha, 2021. aastal 13 527 ha, 2022. aastal 14 547 ha ja 2023. aastal juba 15 552 ha. Isevarustatuse tase on samuti tõusujoones, sest kasutades külvisenormi 180 kg/ha, sai Eestis 2023. aastal külvata 2022. aastal Eestis toodetud sertifitseeritud teraviljaseemnega kuni 50% teravilja kasvupinnast.

Põllumajandusliku toidu tootmisahela alguspunktiks on **taimne paljundusmaterjal**. Hetkel on töös taimse paljundusmaterjali valdkonda reguleerivate osaliselt 1960. aastast pärinevate Euroopa Liidu seemne ja paljundusmaterjali turustamisdirektiivide läbivaatus.

**Taimetervise** olukord Eestis on jätkuvalt hea. Ohtlike taimekahjustajate puhanguid esineb, kuid tõhusate tõrjemeetmete rakendamise tulemusel on kahjustajate edasine levik tõkestatud.Taimetervise hea seisundi hoidmine on väga oluline nii taimekasvatuse, metsade, looduslike ja täisistutatud alade, looduslike ökosüsteemide, ökosüsteemi teenuste ja elurikkuse seisukohalt. Taimetervist ohustavad taimedele ja taimsetele saadustele kahjulikud liigid, mille Euroopa Liidu territooriumile sissetoomise riski suurendab rahvusvaheline kaubavahetus ja kliimamuutused.

Taimetervise valdkond on reguleeritud peamiselt Euroopa Liidu õigusaktidega, lisaks järgitakse rahvusvahelise taimekaitsekonventsiooni (IPPC) raames kokkulepitud põhimõtteid ja rahvusvahelisi standardeid. Töö õigusaktide ja standardite ajakohasena hoidmiseks on järjepidev ja tingitud taimekahjustajate levikust, mille põhjusteks võib olla nii inimtegevus kui ka levikupiirkondade laienemine loodusliku leviku või kliimamuutuste tõttu. EL õigusaktidest tulenevate kohustuste täitmiseks on oluline kindlustada ressurss kohustuslike seirete läbiviimiseks ja muude lisanduvate ülesannete täitmiseks. Suurenenud on ettevõtjate omavastutus, mistõttu tuleb enam tähelepanu pöörata teadlikkuse tõstmisele.

Eesti on alates 2005 aasta 15. maist tunnistatud viljapuu-bakterpõletiku tekitaja *Erwinia amylovora* suhtes kaitstavaks piirkonnaks. Kaitstava piirkonna staatus antakse riigile või piirkonnale, kus see taimekahjustaja kohastunud ega levinud ei ole, kuid kus on soodsate tingimuste tõttu oht selle levimiseks. Kaitstava piirkonna staatuse säilitamiseks seiratakse igal aastal ulatuslikult muu hulgas peremeestaimi tootvaid puukoole, viljapuuaedu ja metsi. Viimati tuvastati kahjustaja puhang 2019. aastal, misjärel rakendati tõrjemeetmeid ning kahjustaja levik tõkestati edukalt, viimastel aastatel puhanguid pole tuvastatud. Samas esineb probleeme Eestisse saadetud viljapuu-bakterpõletiku peremeestaimedega, mis ei vasta kaitstava piirkonna nõuetele.

Ohtliku taimekahjustaja tõrjeabinõude rakendamisel on ettevõtjatel jätkuvalt võimalik taotleda tõrjeabinõude rakendamise toetust, kui on tegemist kas viljapuu-bakterpõletiku või kartuli ringmädaniku tõrjeabinõude rakendamisega.

**Olukord loomatervise ja heaolu** tagamisel on stabiilne. Olulisimaks riskiks loomatervises on loodusliku reservuaariga sigade Aafrika katku ja lindude gripi jõudmine loomakasvatusettevõttesse, kus taudi esinemisel tuleb kõik loomad hukata ning taudikolle likvideerida. Viimased juhtumid olid 2023. aastal. Olulisi muutusi teavituskohustuslike loomataudijuhtude esinemises ei ole. Samuti ei ole esinenud suuri söödaohutuse probleeme. Oluline on kindlustada ressurss kohustuslike programmiliste tegevuste ning seirete läbiviimiseks loomataudide leviku varajaseks tuvastamiseks, bioturvalisuse hindamiseks ja muude ülesannete täitmiseks. Euroopa Komisjoni kaasrahastamine on vähenevas trendis ja nõuab iga- aastaselt täiendvat riigipoolset panust. Seiremahtude vähenemine tõstab oluliselt loomataudide esnemise varajast tuvastamist ning suurendab nende tõrje kulusid.

2023. aastal kasutusele võetud antibiootikumide kasutamise e‑andmekogu aitab tuvastada neid valdkondi, kus on võimalik võtta täiendavaid meetmeid antibiootikumide kasutamise vähendamiseks, et liikuda iga-aastase oodatava languse poole. Vastutustundliku antibiootikumide kasutamise kohta teadlikkuse tõstmine ning erinevate ennetavate tegevuste rakendamine loomakasvatuses antibiootikumide kasutamise vähendamiseks peab olema pidev kõrge prioriteediga tegevus. Mikroobide resistentsus (AMR) mikroobivastaste ravimite suhtes on muutunud üheks inim- ja veterinaarmeditsiini tõsiseimaks ohuks. AMR suurendab nii inimeste kui ka loomade haigestumust ja suremust ning tõstab tervishoiuga kaasnevaid kulusid.

Söödaohutus on otseselt seotud loomade tervise ja heaolu tagamisega ning selle kõrge tase toetab kasumlikku põllumajandustootmist ning kaitseb inimest ja ühiskonda inimtervise ning keskkonnaga seotud riskide vähendamise kaudu. Söödaohutuse tagamiseks tuleb kindlustada vajalikud ressursid nii tõhusamaks järelevalveks, optimaalsete kontrollproovide võtmiseks, tellitavateks analüüsideks, laborivõimekuse arendamiseks kui ka tõsta käitlejate ja loomapidajate teadlikkust söödaohutusest.

Ühiskonna suurenenud ootus loomade heaolu edendamiseks toob kaasa suurema töökoormuse PTA-le, kes tegeleb loomade tervise ja heaolu järelevalvega. PTA-le esitatud vihjete arvu jätkuv tõusutrend suurendab kontrollide arvu ning ressursside vajadust tõhusamaks järelvalveks. Vaatamata sellele, et inimeste teadlikkus loomade heaolust ja väärkohtlemise märkamine on tõusuteel, on endiselt oluline tõsta loomapidamiskultuuri Eestis. Ettevõtjate omavastutuse võimestamiseks loomade heaolu parandavate pidamistingimuste tagamisel tuleb enam tähelepanu pöörata teadlikkuse tõstmisele. Põllumajandusloomade heaolu edendamiseks uute nõuete kehtestamine (loomade pikaajaline vedu, puurispidamise keelamine jt) toob vastavale sektorile kaasa loomakasvatussektorile vajaduse kohandada oma ärimudelid muutunud tingimustele. Olulisimad mõjutajad nõuetega kohanemiseks on vajaminev investeeringute maht ja aeg.

**Eestis on riskipõhine toiduohutuse järelevalve süsteem**, mida toetab laborite võrgustik ja erinevad IT-lahendused (Põllumajandus- ja Toiduameti järelevalve infosüsteemid, erinevad registrid). Nii järelevalvesüsteemi teenindavad riiklikud laborid (Riigi Laboriuuringute ja Riskihindamise Keskus ja Maaelu Teadmuskeskus) kui IT-lahendused vajavad olulist ajakohastamist ning edasiarendamist. Oluline on tagada riiklike laborite suutlikkus (aparatuur, metoodikad, kompetents, ruumid) osutada riiklikke teenuseid vajalikul tasemel (seniste teenuste jätkumine ja uued teenused) ja stabiilne rahastus investeeringute tegemiseks, et vältida investeeringuvajaduste kuhjumist. Samuti peaks järelevalve tõhustamiseks kasutusele võtma IT-lahendustel põhinevad seire võimalused, nt e-kaubanduses toidulisandite ning toidualase teabe, sh tervise- ja toitumisalaste väidete valdkondades. Järelevalveasutuse prioriteediks on otsesed rahvatervise riskid − toidutarneahelas bioloogilise ohutuse tagamine. Jätkuvalt tuleb tagada valmisolek operatiivseks reageerimiseks toidutekkelistele haiguspuhangutele ning selle tarbeks kaasaegsete tööriistade kasutusele võtmiseks, sealhulgas laboratoorse võimekuse arendamine. Pikaajalise mõjuga riskidele (nt saasteained, lisaained, lõhna- ja maitseained, GMO, toiduga kokkupuutuvad materjalid) ei jätku piisavalt ressurssi. Tulenevalt uutest riskiteguritest tuleb järelevalveasutusel oma tegevust kohandada, arvestades toidusüsteemi kestlikumaks muutmise vajadust, tarbimistrende ja teadusuuringute tulemusi. 2024. aasta 6. mai seisuga oli riigi toidu ja sööda käitlejate registri andmetel Eestis 16 001 toidukäitlemisettevõtet.

**Toidu ohutuse eest vastutab toidukäitleja**, kes peab lahendama järjest keerukamaid probleeme, mis tulenevad erinevatest riskiteguritest ning vajadusest muuta tänane toidusüsteem pikas perspektiivis kestlikumaks[[3]](#footnote-4). Toidukäitlejate teadlikkuse tõusu toiduohutusest on panustanud tegevused toiduohutuse valdkonna teadmussiirde programmi raames. Teadmiste edendamine jätkub teadmussiirde tegevustega Ühise põllumajanduspoliitika AKIS (põllumajanduslike teadmiste ja innovatsiooni süsteemi) sekkumises. Positiivsena võib välja tuua, et osa toidukäitlejatest on lisaks kehtivate nõuete täitmisele juurutanud täiendavaid vabatahtlikke kvaliteedisüsteeme (nt ISO, BRC).

Lisaks toidukäitlejatele tuleb tähelepanu pöörata ka **tarbijate toiduohutuse alasele teadlikkusele ja oskusele teha teadlikult kestlikke ja tervist toetavaid valikuid.** Sealjuures on oluline ka üldsuse teavitamine toiduga seotud riskidest ehk ennetustöö. Tarbijale ei ole läbi viidud suunatud süstemaatilisi toiduohutuse teemalisi teavitusprogramme, mistõttu on teadlikkus ebaühtlane. Lisaks tarbijate teadlikkusele peab nende tervist toetatavaid valikuid toetama ka tarbijate ümbritsev toidukeskkond (nt toidu koostis, märgistus, väljapanek, reklaam jne). Selleks on vajalik toidukeskkonda erinevate meetmetega parendada, nii läbi õigusaktidega nõuete kehtestamise, avaliku sektori hangetes kasutatavate kriteeriumite, kui ka läbi sektoriga tehtavate vabatahtlike kokkulepete.

**Toiduohutuse baromeeter, mis mõõdab üldist toiduohutuse olukorda Eestis aastapõhiselt ja võrrelduna eelmisesse aastasse, oli 2023. aastal 100,69.** Eesmärgiks on, et näit oleks vähemalt 100. Toiduohutus tähendab bioloogilise, keemilise või füüsikalise ohu vältimist ja vähendamist toidus. 2023. aasta järelevalvetulemuste põhjal vajavad suuremat tähelepanu jätkuvalt ettevõtete valmisolek toodete tagasikutsumiseks, HACCP ja eeltingimuste programmi nõuete täitmine, PAH-ide sisaldused lihatoodetes, toidualasest teabest toitumis- ja tervisealaste väidete ning e-kaubanduse valdkonnad. Tõhustamist vajavad ka toiduga kokkupuutuvate materjalide ja lisaainete järelevalve. Jätkuvalt on vaja tõsta nii käitlejate teadlikkust nõuetest kui ka parandada nende praktilisi toidukäitlemise oskusi ning probleemsed valdkonnad tuleb hoida suuremas järelevalvefookuses.

**Tarbija teadlikkuse baromeeter – tarbija teadlikkust toiduohutusest** on võrreldes 2019. aastaga (2019.a 69,4% ja 2023.a 65,8%) vastupidiselt ootustele **pisut langenud** (-3,6%).

**Toiduohutusega seonduv õigusruum on reguleeritud peamiselt ELi õigusaktidega,** lisaks arvestatakse rahvusvahelist toidukaubandust reguleeriva ühtsete toidustandardite programmiga *Codex Alimentarius*. Toiduohutuse valdkonna õigusraamistik on välja kujundatud ja seda ajakohastatakse lähtuvalt uutest teadusandmetest ja riskiteguritest. Toiduohutuse taseme tõstmiseks Eestis ning uute riskidega (nt kliimamuutused, globaliseeruv kaubandus ja toidutootmise tehnoloogiate areng) toimetulekuks on vajalik kõigi osapoolte pidev panustamine, sh toiduohutuse poliitika kujundamine vastavalt muutuvale keskkonnale ja väljakutsetele ning järelevalveasutuse haldussuutlikkuse tõstmine, toidukvaliteedi ja –ohutuse seirete mahu suurendamine ning tarbijate teadlikkuse tõstmine.

**Mahepõllumajandussektor** on viimastel aastatel kasvanud hoogsalt nii maailmas, Euroopas kui ka Eestis. Euroopa Liidu rohelise kokkuleppe „Talust taldrikule“ strateegia näeb ette, et 2030. aastaks moodustab mahepõllumajandusmaa 25% Euroopa Liidu põllumajandusmaa pindalast. Eestis oli mahepõllumajanduse registri andmetel 2023. aastal 227 741 ha mahepõllumajandusmaad, mis moodustab kogu Eesti põllumajandusmaast ligikaudu 23%. Võrreldes aasta varasemaga vähenes mahepõllumajandusmaa 2,6%. Mahetootmisega tegelevaid põllumajandusettevõtteid oli 2023. aastal 1968, võrreldes eelmise aastaga vähenes nende arv 3,8%. Mahepõllumajandusettevõtted on aastatega järjest suuremaks kasvanud – 2023. aastal oli keskmises mahepõllumajandusettevõttes ligikaudu 116 ha mahepõllumajandusmaad.

Mahetooraine väärindamisega tegelevate ettevõtete arv on jäänud stabiilseks. 2023. aastal tegeles mahepõllumajandusliku toidu töötlemise ja sööda tootmisega kokku 195 ettevõtet. Palju toodetakse puu- ja köögiviljatooteid ning jooke, sh mahlu, nektareid, mahlajooke jms. Toodetakse ka tera- ja kaunviljatooteid, pagari-, pasta- ja kondiitritooteid, liha- ja piimatooteid, teesid ning õlisid. Järjest enam kasutatakse mahetooteid ka toitlustusasutustes. 2023. aasta lõpuks oli Põllumajandus- ja Toiduametit mahetoitlustamisest teavitanud 174 toitlustusettevõtet.

2022. aasta septembrist alates rakendus toetusmeede haridusasutustele, mille raames toetatakse lastele mahetoitu pakkuvaid üldhariduskoole ja lasteaedu. Toetusmeede on suurendanud haridusasutuste huvi pakkuda lastele mahetoitu. Kui mahetoitlustamisest teavitanud koole ja lasteaedu oli 2021. aastal 45 (6% Eesti lasteaia- ja koolilastest), siis 2023. aasta lõpus pakuti mahetoitu juba 153 haridusasutuses (ligikaudu 20% Eesti lasteaia- ja koolilastest). Toetuse andmisega soovitakse 2030. aastaks jõuda tasemele, kus vähemalt 50%-le Eesti lasteaialastest ja üldhariduskoolide õpilastest pakutakse mahetoitu.

Mahetoidukaupade jaeturumaht oli 2022. aastal Eesti Konjunktuuriinstituudi arvutuste kohaselt 98 miljonit, mis on 6% enam kui 2021. aastal, mil see oli 92,6 miljonit. 2022. aastal moodustas mahetoidukaupade jaeturumaht kogu toidukaupade jaeturumahust 4,6% (2021. aastal 5,0%). Kodumaiste mahetoodete osa oli toidukaupade jaemüügist 1,4% (koos otsemüügiga). Eesti Konjunktuuriinstituudi andmetel ostis 2022. aastal regulaarselt ehk kord nädalas mahetoitu 9% elanikest. 2020. aastal oli see osakaal 13%.

# 5. Olulised tegevused

* **Laiendatakse põlevkivituha ja selle töötlemisel tekkivate kõrvalsaaduste väetisena kasutamise võimalusi.**
* Järelevalveasutuse sõltuvuse vähendamiseks riigieelarvest **muudetakse taimekaitseseaduses kehtestatud riigilõivusid ja järelevalve tasusid.**
* **Rakendatakse „Taimekaitsevahendite säästva kasutamise tegevuskava“**, mille eesmärk on vähendada taimekaitsevahendite kasutamisega kaasnevaid riske tervisele ja keskkonnale.
* **Tagatakse kohustuslike programmiliste tegevuste ning loomataudide ja ohtlike taimekahjustajate seire.**
* Rakendatakse **loomageneetiliste ressursside säilitamise ja säästva kasutamise programmi** aastateks 2024-2030.
* Ajakohastatakse ja rakendatakse **„Mikroobide antibiootikumi resistentsuse vähendamise tegevuskava veterinaarmeditsiini valdkonnas“**.
* Lemmikloomade heaolu parandamiseks **muudetakse veterinaarseadust, et parandada koerte, kasside ja valgetuhkrute kui Eestis peamiselt lemmikloomadena peetavate liikide isendite jälgitavus**t. Loomaomanikule kehtestatakse kohustus kiibistada ja registreerida oma lemmikloomad selleks otstarbeks loodavas lemmikloomade ja nende pidajate andmeid koondavas riiklikus registris.
* Loomaheaolu taseme tõusu soodustava keskkonna loomiseks **vaadatakse üle ja kujundatakse muudatused loomakaitse seaduses ja selle rakendusaktides ning kaitstakse eesti seisukohti Euroopa Komisjoni 2023. aastal** „Talust taldrikule“ strateegia raames tehtud ettepanekute (põllumajandusloomade vedu ja lemmikloomade heaolu ja jälgitavus) aruteludes.
* Koostöös Sotsiaalministeeriumi ja Haridus- ja Teadusministeeriumiga **viiakse ellu koolitoidu teekaardi tegevused. Lihtsustatakse toidualase teabe nõudeid toidu annetamisel.**
* Haridusasutustele suunatud toetusmeetme raames **toetatakse lastele mahetoitu pakkuvaid üldhariduskoole ja lasteaedu**. Töötatakse välja kõrgem toetuse ühikumäär neile koolidele ja lasteaedadele, kus kasutatakse mahepõllumajanduslikku toorainet suuremal määral kui 50%.
* **Investeeritakse LABRISe seadmeparki, laboriruumidesse ja tehnoloogia kaasajastamisesse ning bioohutuse- ja bioturvalisuse nõuete tagamiseks** töötamisel kõrge ohuklassiga patogeenidega.
* **Tõstetakse toidukäitlejate ja tarbijate teadlikkust.** Alustavatele toidukäitlejate teadlikkuse tõstmiseks töötatakse välja toiduohutuse alane e-õppeprogramm, mis selgitab toiduohutuse tagamise põhimõtteid ja valdkonna nõudeid, mis peavad olema täidetud enne toidukäitlemisega alustamist. Tarbija teadlikkuse tõstetakse läbi Euroopa Toiduohutusameti ja liikmesriikide koordineeritud riskihindamise kommunikatsiooni tegevuste ning AKIS süsteemi arendamise, millesse tarbijad on lisandunud uue sihtgrupina. Tarbijate kestlike toiduvalikute edendamiseks alustatakse pakendi esikülje märgisüsteemi väljatöötamist.

# 6. Programmi tegevused

## 6.1 Programmi tegevus – Taimekaitse ja väetiste poliitika kujundamine ja rakendamine

Programmi tegevuste kirjelduses kasutatud sümbolite tähendused:  Väljakutsed;  Uuringud ja analüüsid;  Projektid;  IT-arendused; Koolitused; Pidevad tegevused

|  |  |  |  |  |  |
| --- | --- | --- | --- | --- | --- |
| **Eesmärk** | **Taimekaitsevahendite ja väetiste ohutuse tagamine inimeste ja loomade elule, tervisele ning keskkonnale ja soodsa mõju tagamine taimedele ja taimekasvatussaadustele.** | | | | |
| **Mõõdik** | **Tegelik tase** | **Sihttase** | | | |
| **2023** | **2025** | **2026** | **2027** | **2028** |
| Integreeritud taimekaitse (ITK) põhimõtetele vastamine, % | 99,8% | 95 | 95 | 95 | 95 |
| Taimekaitsevahendite kasutamise ja turustamisega seotud rikkumiste osakaal tehtud kontrollidest, % | 4,9% | 6 | 6 | 6 | 6 |
| Väetiste käitlemise kontrollidel tuvastatud nõuetele vastavuste osakaal läbiviidud kontrollide arvust (%) | 98% | 93% | 93% | 93% | 93% |

|  |
| --- |
| **Väljakutsed, tegevused ja oodatavad tulemused** |
| Väljakutsed:  Taimekaitsetööde tegemine ja taimekaitsevahendite kasutamine viisil, mis oleks ohutu inimeste ja loomade tervisele ning keskkonnale. Oskamatu ja hooletu taimekaitsevahenditega ümberkäimine võib kahjustada nii inimeste ja loomade tervist kui ka keskkonda. Samuti võib taimekaitsevahendi kasutusnormide ületamine võib kahjustada inimese ja looma tervist, keskkonda ning põhjustada märkimisväärse saagikao.  Arendamist vajab PTA võimekus reageerida ohtudele ja väärtegude avastamisele, et tagada nende tõhus menetlus.  Taimekaitsevahendite turulelubamise menetlus on aeglane. Tähtaegade ületamine mõjutab taimekaitsevahendite kättesaadvust lõppkasutajatele, see on eriti suure mõjuga olukorras, kus alternatiivseid lahendusi napib.  ITK põhimõtete laiem kasutamine ja ITK alase teabe kättesaadavaks tegemine taimekaitsevahendite kasutajale.  Uute väetiseliikide järkjärgulise turuletulekuga suureneb PTA-l kontrolliobjektide maht ning  METK-le kaasneb täiendavate laborianalüüside tegemise vajadus ja seetõttu peab labor olema valmis kõiki (sh uusi) ELi väetistooteid analüüsima. Keeruline on hinnata, millises mahus ja kui kiiresti ELi väetisemääruse nõuetele vastavaid tooteid Eesti turule jõuab, kuid pikemas perspektiivis püsib nii järelevalve võimekuse kui ka laborianalüüside võimekuse tõstmise vajadus ja see suurendab kulusid. ELi väetisetoodete määruse alusel turule lubatud toodete mahu suurenemine tähendab labori vaates uute meetodite väljatöötamist ja akrediteerimist ning võimalik, et ka täiendavaid seadmete soetamisi.  Tegevused:  PTA taotles Ühisturu programmi (*SMP Food*) raames liikmesriikidele pakutavat toetust, millega rahastatakse taimekaitsevahendeid käsitlevate määruste rakendamise parandamiseks suunatud tegevusi. Eeldatakse, et meede võimaldab pädevatel asutustel paremini täita oma kohustusi ja vähendada viivitusi toimeainete heakskiitmise ja toodetele loa andmise taotluste hindamisel. Selle toetuse saamisega kaasneb liikmesriigile kohustus tagada kõnealuste taotluste hindamistööd teostavatele asutustele kulude katmiseks vajalike struktuursete muudatuste ellu viimine. Nimetatud nõude täitmiseks on koostamisel Taimekaitseseaduse muutmise eelnõu, mille väljatöötamiskavatsus läbis kooskõlastusringi 2022.-2023. a. ja mis on kavandatud jõustuma 2025. a.  Lisatakse funktsionaalsusi ja laiendatakse kasutajate hulka 01.04.2024. aastal kasutusele võetud keskse e-põlluraamatu osas. Luuakse andmevahetusliidesed erasektori e-põlluraamatu tarkvara pakkujatega andmete edastamiseks kesksesse e-põlluraamatu andmekogusse. Eesmärgiks on perspektiivis tagada ELi õigusaktidele vastavus kogudes taimekaitsevahendite ja väetiste kasutusandmete infot.  Taimekaitsekoolitusel on väga oluline roll taimekaitsevahendite kasutamisega kaasnevate riskide vähendamisel ja säästvama taimekaitse ning integreeritud taimekaitse põhimõtete rakendamise edendamisel. PTA poolt kinnitatud programmi alusel on koolituste korraldamise õigus antud 5 koolitusasutusele, millest 2 ei korralda avalikke koolitusi Seisuga 31.05.2024 oli Eestis kokku 4792 kehtivat taimekaitsetunnistust, sellest 4323 professionaalse kasutaja tunnistust, 430 turustaja tunnistust ja 39 nõustaja tunnistust. Taimekaitsekoolitusi korraldati 2023 aastal 56 ja väljastati 923 taimekaitsetunnistust. Nõustajate koolitus toimus peale kolme aastast pausi 2024. aastal, kus väljastati 19 nõustaja tunnistust.  Integreeritud taimekaitse põhimõtete rakendamise edendamise eesmärgil alustati 2022. a kolme kolmeaastase rakendusuuringu projektiga. Uuringuprojektide tulemusel valmivad ajakohastatud kultuuripõhised integreeritud taimekaitse suunised ja põhiliste taimekahjustajate kohta töötatakse välja tõrjekriteeriumid. Eestis kasutatakse taimekaitsevahendeid põllumajandusmaa hektari kohta kordades vähem kui mujal maailmas. Samas on turul puudus efektiivsetest taimekaitsevahenditest, eriti putukatõrjevahendite osas ning endiselt tuleb koostöös tootjate organisatsioonidega pingutada, et Eesti turul oleks piisav valik eri toimega taimekaitsevahendeid. Seetõttu keskendub ka üks eelnevalt mainitud teadusuuringute projekt keemilistele taimekaitsevahenditele bioloogiliste alternatiivide otsimise ja Eesti tingimustes katsetamisega. Samal ajal on meedias ja sotsiaalmeedias suurenenud üldsuse negatiivne hoiak taimekaitsevahendite kasutamise ja nende vajaduse suhtes. Seetõttu on jätkuvalt oluline asjakohase teavitustegevusega tegelemine eelkõige läbi blogipostituste ja artiklite avaldamise. Heade tulemuste saavutamisel on olulisel kohal ka osapoolte vaheline koostöö ―põllumeeste, mesinike ja valdkonna ametnike ühiste pingutuste tulemusel ei ole taimekaitsetööd Eestis teadaolevalt põhjustanud mesilasperede hukkumist juba viiel järjestikusel aastal.  Taimekaitse on üks valdkondadest, mille suundumuste muutmiseks on Euroopa Komisjoni poolt vastu võetud „Talust taldrikule“ strateegias kindlaks määratud ambitsioonikad eesmärgid. Kõnealuste ambitsioonikate eesmärkide mõjude selgitamiseks telliti Eesti Maaülikooli teadlastelt eksperthinnang „Eksperthinnang keemiliste taimekaitsevahendite vähendamisest tingitud mõjudele Eesti taimekasvatuses“, mille tulemusi kasutatakse erinevate õigusaktide, tegevuskavade ja strateegiate sisendis.  Ringmajanduse edendamiseks ja ELi ekspordisõltuvuse leevendamiseks analüüsime põlevkivi kaevandamisjääkide väetisena kasutamise võimalusi.  Tagame, et tarbijal on võimalus kasutada soovitud omadustega ja lubamatut ohtu mitte põhjustavat väetist. Eestis turustatav väetis peab olema kantud väetiseregistrisse, või kandma ELi vastavusmärgist „CE“. Väetise koostis peab vastama kas ELi määruse või väetiseseaduse alusel kehtestatud ministri määruses esitatud nõuetele. Kui esitatud dokumendid on nõuetekohased ja väetise koostis vastab kehtestatud nõuetele, kantakse väetis väetiseregistrisse ühe tööpäeva jooksul.  Analüüsitakse nii väetiste kui ka taimekaitse valdkonda reguleerivate õigusnormide toimimist ja rakendamist ning tagatakse vajalike muudatuste tegemine õigusnormides.  Tagatakse õigusnorme tutvustava avaliku kommunikatsiooni toimimine, et nõuete täitmise eest vastutavad isikud oleksid teadlikud oma kohustustest ja nõuetest.  Analüüsitakse väärtegude põhjuseid ning nende ennetamiseks rakendatavate abinõude mõjusust. Analüüside tulemustest lähtuvalt koordineeritakse arendusi, tehakse strateegilisi plaane ning kujundatakse õigusnorme.  **Oodatavad tulemused:**  Taimekaitsevahendeid ja muid abinõusid kasutatakse majanduslikult ja ökoloogiliselt põhjendatud tasemel ning teostatud tööd on minimaalse ohuga inimese tervisele ja keskkonnale. **Integreeritud taimekaitse (ITK) põhimõtetele vastamine, ei lange alla 95%.**  Eestis kasutusel olevad taimekaitsevahendid on ohutud inimeste ja loomade tervisele ning keskkonnale. **Taimekaitsevahendite kasutamise ja turustamisega seotud rikkumiste osakaal tehtud kontrollidest ei lange alla 6%.**  Eestis kasutusel olevad väetised on ohutud inimeste ja loomade tervisele ning keskkonnale**. Väetiste käitlemise kontrollidel tuvastatud nõuetele vastavuste osakaal läbiviidud kontrollide arvust ei lange alla 93%.** |

## 6.2 Programmi tegevus – Tõuaretuse poliitika kujundamine ja rakendamine

Programmi tegevuste kirjelduses kasutatud sümbolite tähendused:  Väljakutsed;  Uuringud ja analüüsid;  Projektid;  IT-arendused; Koolitused; Pidevad tegevused

|  |  |
| --- | --- |
| **Eesmärk** | **Põllumajandusloomade aretuse valdkonna eesmärk on tagada tõuaretusega Eesti oludesse sobivad tõud ja geneetiline mitmekesisus.** |

|  |  |  |  |  |  |
| --- | --- | --- | --- | --- | --- |
| **Mõõdik** | **Tegelik tase** | **Sihttase** | | | |
| **2023** | **2025** | **2026** | **2027** | **2028** |
| Puhtatõuliste tõuraamatu põhiosasse kantud loomade arv | 105155 | 106000 | 106500 | 107000 | 108000 |
| Kohalike ohustatud tõugude loomade arv tõuti: |  |  |  |  |  |
| Eesti hobune | 2940 | 2640 | 2640 | 2650 | 2640 |
| Eesti raskeveohobune | 344 | 360 | 360 | 360 | 360 |
| Tori TA | 586 | 615 | 615 | 615 | 615 |
| Vana-Tori | 36 | 34 | 35 | 36 | 34 |
| Eesti maatõug | 894 | 915 | 920 | 925 | 915 |
| Kihnu maalammas | 1894 | 970 | 980 | 990 | 970 |
| Eesti vutt | 4467 | 3770 | 3790 | 3800 | 3770 |

|  |
| --- |
| **Väljakutsed, tegevused ja oodatavad tulemused** |
| **Väljakutsed:**  Aretustoetuste üldsumma vajab pidevat tõstmist seoses üldise elu kalliduse tõusuga. Aretustoetuse abil ei ole võimalik toetada tõuloomade sisseostu. Kuna aretustoetusest ei ole võimalik toetada aretusloomade ostu, siis oleks vaja kaaluda, kas seda saaks toetada mõne muu toetusskeemi raames. Selline toetus parandaks loomsete saaduste tootmise potentsiaali.  Aastaid on põllumajandusloomade aretusel lähtutud ühekülgselt vaid toodangu näitajate suurendamisest. Selle tõttu on vähenenud oluliselt veiste karjas püsivuse aeg. Tootmisele ja kaubandusele orienteeritud aretustöö tulemusel on hakatud laialdaselt kasvatama intensiivpidamiseks sobilikke tõuge. Seetõttu on ohtu sattunud kohalikud väärtuslikud geneetilised ressursid.  Aretajate järelkasvu tagamine.  Loomageneetiliste ressursside säilitamise ja säästva kasutamise programmi valmimisel on selle tegevuste elluviimiseks vajalik püsiv rahastus, mis võimaldaks geneetilise materjali kogumist ning selle uurimist ja säilitamist.  **Tegevused:**  Loomageneetiliste ressursside säilitamise ja säästva kasutamise tegevuskava väljatöötamine ning rakendamine alates 2024. aastast. Tegevuskavas planeeritud tegevuste elluviimiseks on vajalik kindlustada piisavad vahendid järjepidevaks loomageneetiliste ressurssidega tegelemiseks vähemalt 100 000 euro ulatuses aastas. Uuringud ohustatud tõugude loetellu kantud tõugude populatsioonide olukorra väljaselgitamise osas tuleb läbi viia kõigi nende tõugude osas.  Viiakse läbi on eesti raskeveohobuse populatsiooni uuring.  Aretusühistutele makstakse aretustoetust tõuraamatu pidamise ja jõudluskontrolli läbiviimise eest.  2025. aasta põllumajandusloomade aretustoetuse määruse muutmise vajaduse analüüs lähtuvalt 2024. aastat toetuse maksmise tulemustest ning uute aretusühingute ning aretusprogrammide lisandumisest.  Ohustatud tõugu loomade pidajatele makstakse alates 2004. a ÜPP SK toetust. See on aidanud mõne tõu arvukuse languse pöörata tõusule ning mõnel juhul pidurdanud loomade arvu vähenemist.  FAO andmebaasis DAD-IS uuendatakse põllumajandusloomade tõugude populatsiooni andmed.  2024. aastal on ettevalmistamisel põllumajandusloomade aretuse seaduse muutmise seaduse eelnõu. Tulenevalt vajadusest võtta üle hobuste võistluste direktiiv on vajalik seadusesse kirjutada vajalikud sätted, millest tulenevalt ei tohi teha vahet hobuste võistlustel Eestist pärit ning siin registreeritud hobustel ning muudest Euroopa Liidu liikmesriikidest pärit või seal registreeritud hobuslastel. Teatud võislutste puhul on lubatud vahe tegemine seaduses toodud tingimustel.  Loomapidajate ja aretajate teavitamine ja koolitamine toimub loomakasvatuse teadmussiirde pikaajaliste programmide kaudu. Nende raames toimuvad erinevad koolitused ja infopäevad põllumajandusloomade aretuse teemadel.  **Oodatavad tulemused:**   * Puhtatõuliste tõuraamatu põhiossa kantud loomade arv kasvab. * Kohalike ohustatud tõugu loomade arv kasvab. |

## 6.3 Programmi tegevus – Sordiaretuse ja paljundusmaterjali poliitika kujundamine

Programmi tegevuste kirjelduses kasutatud sümbolite tähendused:  Väljakutsed;  Uuringud ja analüüsid;  Projektid;  IT-arendused; Koolitused; Pidevad tegevused

|  |  |  |  |  |  |
| --- | --- | --- | --- | --- | --- |
| **Eesmärk** | **Sordiaretuse ja taimse paljundusmaterjali valdkonna eesmärk on tagada mitmekesised, kvaliteetsed ja kohalikesse oludesse sobivad põllu- ja aiakultuuride sordid.** | | | | |
| **Mõõdik** | **Tegelik tase** | **Sihttase** | | | |
| **2023** | **2025** | **2026** | **2027** | **2028** |
| Sertifitseerimise läbinud seemnepartiide suhtarv, % | 90 | 95 | 95 | 95 | 95 |
| Tuvastatud nõuetele vastavuste osakaal kontrollitud köögiviljaseemnepartiide arvust, % | 84 | 85 | 85 | 85 | 85 |
| Eestis toodetud sertifitseeritud seemne kogus, t | 37 400 | 50 000 | 50 000 | 50 000 | 50 000 |
| Uute Eestis aretatud ja sordilehte võetud sortide arv aastas | 3 | 3 | 3 | 3 | 3 |
| Sordilehte võetud sortide arv, sh puuvilja- ja marjakultuuride tuntud sordid | 746 | 840 | 840 | 840 | 840 |

|  |
| --- |
| **Väljakutsed, tegevused ja oodatavad tulemused** |
| **Väljakutsed:**  Sordiaretuse võimalikult kiire reageerimine muutuvatele kliimatingimustele ning tootja ja tarbija nõudlusele (väiksema keskkonnamõjuga tootmine).  Uute aretustehnikate kasutuselevõtt ja nende lubamine tavapärases sordiaretuses.  Kohaliku sordiaretusega on vaja suurendada sordiaretajate ja põllumeeste koostööd.  Sertifitseeritud seemne tootmise suurendamiseks on seemnekeskustel vaja teha investeeringuid ja soetada uusi kaasaegseid sorteere, et tagada seemnepartiide puhtus teiste taimeliikide seemneist, sh tülikatest umbrohtude seemnetest.  **Tegevused:**  Seemnetootmisel tegevusloaga põldtunnustajate poolt tunnustatud põldudest tuvastatud nõuetele vastavuste osakaal on jätkuvalt üle 95 %.  Seemnepartiides ei esine teiste taimeliikide seemneid, sh tuulekaera seemneid.  Osaletakse soodustava regulatiivse keskkonna loomisel taimse paljundusmaterjali tootmiseks ja turustamiseks ning biotehnoloogia lahenduste kasutuselevõtuks Eestis.  „Sordiaretusprogramm 2020–2030“ toetab ja edendab kohalikesse muutuvatesse keskkonnatingimustesse sobivate, turunõudlusele vastavate ja hea ekspordipotentsiaaliga põllumajanduskultuuride sortide aretamist ning resistentsusaretust, sellekohase teabe levitamist. Programmiga luuakse eeldused elurikkuse säilitamise ja säästva arengu tagamiseks kooskõlas riigisiseste ja rahvusvaheliste arengudokumentide, lepingute ja konventsioonidega.  Põllumajanduskultuuride geneetilise ressursi kogumine, säilitamine ja kasutamine 2021–2027“ – põllumajanduskultuuride geneetiliste ressursside kogumine, säilitamine, uurimine ja kasutamine ning kollektsioonide haldamine, korraldus- ja teavitustöö, lisaks rahvusvahelise koostöö edendamine. Programmi tegevused säilitavad elurikkust, leevendavad kliimamuutusi ja aitavad nendega kohaneda, tagavad toidujulgeoleku ja kultuuripärandi säilimise. Geneetilist ressurssi kasutatakse ka teadus- ja arendustegevuses, sh sordiaretuses.    **Oodatav(ad) tulemus(ed):**  - Taimekasvatussaadused on kvaliteetsed. Selle saavutamiseks on oluline kasutada Eesti keskkonnatingimustesse sobivaid taimesorte ja kvaliteetset seemet ning kahjustajatest vaba ja nõuetekohast taimset paljundusmaterjali.  - Igal aastal võetakse sordilehte uusi Eestis aretatud sorte, mis tagavad meie oludes ja muutuvates keskkonnatingimustes (taimekahjustajakindlus, talve- ja põuakindlus jm), kestliku tootmise, võimaldades pakkuda mitmekesist toidulauda, kvaliteetset loomasööta ning on sisendiks biomajanduse erinevatele suundadele.  - Säilitatavate sortide arv tagab põlumajanduskultuuride geneetilise mitmekesisuse ja elurikkuse säilimise.  - Taimse paljundusmaterjali valdkonnas on uue perioodi oluline eesmärk suurendada sertifitseeritud seemnete tootmist ning seeläbi tagada isevarustatuse tase.  - Sertifitseerimise läbinud partiide suhtarv jõuab 95%-ni. Viimastel aastatel on toimunud märgatav paranemine sertifitseerimise läbinud partiide suhtarvus (2023. aastal 90%), mis näitab kvaliteedi tõusu nii põldtunnustamises kui ka proovide võtmises ning analüüsimisel. Teraviljaseemne idanevus on olnud hea, üle 95%, kuid probleeme esineb osade kaunvilja seemnepartiide idanevusega. Puhtuse nõuetele vastavate partiide osakaal on jõudnud 95%-ni. Kui seemnekeskused soetavad kaasaegsemad sorteerid, siis suureneks ka seemnepartiide sertiftseerimise läbimise suhtarv, sest seemnest on võimalik välja sorteerida eelviljadeks olnud taimeliikide, tuulekaera jt tülikate umbrohtude seemneid.  - Tuvastatud nõuetele vastavuste osakaal protsentides kontrollitud köögiviljaseemnepartiide arvust näitab köögiviljaseemnete tootmise ja turustamise nõuetele vastavust. Standardkategooria köögiviljaseemnete tootmine ja kvaliteedinõuetele vastavuse tagamine on tootja vastutusel. PTA kontrollib köögiviljaseemnete kvaliteedinõuetele, sh idanevuse ja puhtuse nõuetele vastamist turukontrolli käigus. Eestis toodetakse peamiselt köögiviljaseemneid METKis ja kvaliteedinõuetele vastavusega probleeme pole olnud, kuid teistes riikides toodetud ja turustatavate seemnete osas on tuvastatud nõutele mittevastavat madalamat idanevust või ka lubatust suuremal määral umbrohuseemneid. |

## 6.4 Programmi tegevus – Looma- ja taimetervise poliitika kujundamine ja rakendamine

Programmi tegevuste kirjelduses kasutatud sümbolite tähendused:  Väljakutsed;  Uuringud ja analüüsid;  Projektid;  IT-arendused; Koolitused; Pidevad tegevused

Programmi tegevus „Looma- ja taimetervise poliitika kujundamine ja rakendamine“ hõlmab tegevusi taimetervise, loomatervise, söödaohutuse ja loomade heaolu valdkondades.

|  |  |  |  |  |  |
| --- | --- | --- | --- | --- | --- |
| **Eesmärk** | **Programmi tegevuse eesmärk on tagada olukord, kus Eesti on vaba ohtlikest taimekahjustajatest ja eriti ohtlikest loomataudidest ning loomade tervis ja heaolu on paranenud.** | | | | |
| **Mõõdik** | **Tegelik tase** | **Sihttase** | | | |
| **2023** | **2025** | **2026** | **2027** | **2028** |
| Ohtlike taimekahjustajate puhangute arv | 1[[4]](#footnote-5) | 4 | 4 | 4 | 4 |
| EL teavituskohustuslike loomataudijuhtude arv | 120 | 120 | 120 | 120 | 120 |
| Loomatervise ja ‑heaolu baromeeter | 101,71[[5]](#footnote-6) | ≥ eelmise aasta tase | ≥ eelmise aasta tase | ≥ eelmise aasta tase | ≥ eelmise aasta tase |

|  |
| --- |
| **Väljakutsed, tegevused ja oodatavad tulemused** |
| **Väljakutsed:**  Taimetervis:  Taimekahjustajate levik võib negatiivselt mõjutada põllumajandustootmise ja metsamajanduse tasuvust, looduskeskkonda ja rahvusvahelist kaubandust (piirangud ekspordile).  Taimekahjustajate levikut mõjutavad nii inimtegevus sh reisimine ja kaubandus kui ka kliimamuutused. Oluline on asutustevaheline koostöö ning toimiv riiklik järelevalve ja taimekahjustajate seire, usaldusväärsed analüüsitulemused, samuti koostöö teadusasutustega erinevate riskide võimalikult varajaseks tuvastamiseks.  Taimekahjustajate seirekava kaasrahastus väheneb, mis teeb seiretegevuse kvaliteedi hoidmise keeruliseks. Alates 2015. aastast on Euroopa Komisjon andnud liikmesriikidele võimaluse taotleda kaasrahastust seirete läbiviimiseks. Aastatel 2015–2020 kaasrahastati 75% Eesti taotletud seirete kuludest. Alates 2021. aastast on seirete kaasrahastuse põhimõtted muutunud ning kõikide kohustuslike seirete jaoks taotletud eelarve edaspidi kaasrahastuse alla ei kuulu. See tähendab, et kohustuslike seirete läbiviimiseks tuleb riigi poolt katta ka varem kaasrahastuse toel kaetud seirekulud. Perioodiks 2023-2027 on kaasrahastust vähendatud 60%. Karantiinsete jt ohtlike taimekahjustajate seired on vajalikud, et kahjustajad võimalikult varakult tuvastada, vältides nõnda nende edasi levimist ning hilisemat veelgi ressursimahukamat tõrjemeetmete kohaldamist.  Loomatervis:  Loomataudide levikut ja jõudmist Eestisse mõjutavad mitmed tegurid nagu kliimamuutused, loomade ja lindude ränne, globaliseeruv kaubandus ja inimeste reisimine. Karjatervise tasandil mõjutavad kriisid põllumajanduses loomapidaja suutlikkust panustada loomatervise taseme tõusu. Suureks ohuks on sigade Aafika katk (SAK) ja linnugripp ning uued võimalikud esilekerkivad taudid. Peetavatel loomadel loomataudide esinemise ärahoidmiseks on oluline bioturvameetmete järjepidev rakendamine, metsloomade puhul on suur roll taudijuhtude tuvastamisel ja leviku tõkestamisel jahimeeste, PTA, LABRISe ja Keskkonnaameti omavahelisel koostööl. Oluline on labori (LABRIS) suutlikkus haigustekitajaid kiiresti ja täpselt diagnoosida. Samuti on oluline PTA ja Keskkonnaameti tööjaotuse täpsem määratlemine metssigade populatsioonis SAKi tõrjumisel.  2021. aastal vähendas EL taudiennetuseks ettenähtud kaasrahastuse osakaalu. Varasem kaasrahastuse osakaal oli sõltuvalt taudist 50-70%, nüüd vaid 20-30%, mis tähendab, et taudijuhtumite esinemise korral kompenseerib EL väiksema osa kogukulutusest. Seega on jätkuvalt oluline, et tagatud on valmisolek riigieelarves PTA-le ette näha vajalikud vahendid taudiennetuse ja taudi puhkemisel leviku ohu kõrvaldamisega kaasnevate kulude katteks ning loomapidajale ettenähtud kahjude kompenseerimise tagamiseks.  Antimikroobsete ravimite vastutustundetu kasutamine suurendab mikroobide resistentsuse (AMR) kujunemist. Eestis müüdud antibiootikumide toimeainete kogused on varasematel aastatel vähenenud, kuid langustrend on peatunud. Ettenähtud eesmärkide saavutamiseks on seega vaja järgnevatel aastatel teha järjest suuremaid pingutusi. Tulenevalt AMR tegevuskavast (Mikroobide antibiootikumiresistentsuse vähendamise tegevuskava veterinaarmeditsiini valdkonnas aastateks 2021–2026) on vaja jätkuvalt lisaressurssi, et suurendada koolitustellimust antibiootikumide teadliku kasutamise kohta ning tõsta sidusrühmade teadlikkust antibiootikumide kasutamise osas. Peamised väljakutsed on lisaks vastutustundliku kasutamise ja selle olulisuse kohta veterinaararstide seas järjepidevale teadlikkuse tõstmisele ka väärkasutuse tuvastamine ja sellele mõjusalt reageerimine ning loomapidajate teadlikkuse tõstmine peetavate loomade head tervisealast seisundit tagavatest korralduslikest meetmetest.  Riiklikud registrid ja valdkonnaga seotud asutuste (PTA, LABRIS) infosüsteemid vajavad lisaarendusi ja täiendavaid funktsionaalsusi vastavalt ajas muutuvatele vajadustele. Oluline on, et andmekogude funktsionaalsus aitab kaasa PTA ja LABRISe töö efektiivsemaks muutmisele ja arenduste hankimisel tagatakse, et andmekogu kasutamine lihtsustab tööülesannete täitmist. Olemasolevate andmete tegelikkusele vastavus andmekogudes vajab samuti pidevat kontrolli ja korrigeerimist nii järelevalve korraldamise kui ka poliitika kujundamise jaoks asjakohase sisendi saamiseks. Arendamist vajavad IT ühendused asutuste (PTA, LABRIS, PRIA) vahel.  Olemasoleva ressursi tingimustes ei ole tagatud ühtlane järelevalvega kaetus ja sündmustele reageerimise võimekus. Kriitilistes punktides on vähe inimesi ja kompetentsi, mis ei võimalda kõiki riske järjepidevalt ja süsteemselt hinnata ega juhtida. Samuti on probleeme PTA loomatervise ja -heaolu valdkonnas personali värbamise ja kaadrivoolavusega. Põhjuseks veterinaararsti haridusega järelevalveametnike palkade madal konkurentsivõime tööturul võrreldes praktiseerivate veterinaararstidega. Veterinaararsti haridusega (ja ka muu taustaharidusega) laborispetsialistide puudus ning madal palgatase takistab ka LABRISel vajaliku kvalifikatsiooniga inimeste leidmist ning juba väljaõppinud spetsialistide püsimist.  Loomatervise, loomaheaolu aga ka toiduohutuse tagamisel on probleemiks veterinaararstide vähesus. Loomaarstide koolitustellimus on olnud juba mitmeid aastaid sama, kuid lõpetajate arv on aasta-aastalt vähenenud, mis on tinginud olukorra, kus sektori vajadus on eeldatavalt suurem kui koolitatute arv. See võib omakorda viia olukorrani, kus me ei suuda tagada piisavalt kõrget loomatervise ja -heaolu taset, mis mõjutab ka inimeste tarbitava toidu ohutust. Olukorra lahendamist riigi tasandil takistab otsustusprotsessides vajaminevate tegelikkust peegeldavate andmete puudumine veterinaararstide hõivatuse kohta tööturul.  Ootused laboranalüüside kvaliteedile, kiirusele ning täpsusele on kõrgemad kui kunagi varem. LABRIS on loomatevise valdkonnas võimeline ja valmis diagnoosima laia nimekirja erinevate loomaliikide nakkushaigusi. Lisaks peab LABRISel olema valmisolek diagnoosida operatiivselt eriti ohtlike loomataude (nt lindude gripp, SAK, suu- ja sõrataud jt) ja teatavaid ohtlikke loomataude (nt marutaud, brutselloos, siberi katk). Oluline on tagada LABRISe suutlikkus (aparatuur, metoodikad, tehnoloogiad, kompetents, ruumid, bioohutuse- ja bioturvalisuse nõuete täitmine) teenuseid vajalikul tasemel osutada, sh stabiilne rahastus investeeringute tegemiseks, et vältida investeeringuvajaduste kuhjumist. Alarahastus võib seada ohtu laboriteenuse arendused ja kvaliteedi ning põhjustada ohtu laboritöötajate tervisele.  Söödaohutus:  Söödaohutus on otseselt seotud loomade tervise ja heaolu tagamisega ning selle kõrge tase toetab kasumlikku põllumajandustootmist ning kaitseb inimest ja ühiskonda inimtervise ning keskkonnaga seotud riskide vähendamise kaudu. Tõhusa järelevalvesüsteemi tagamiseks on tarvis tõsta PTA suutlikkust tegeleda erinevate riskidega ning laiendada tegevusi olemasolevate ja uute riskide (söödapettused, kolmandatest riikidest pärit sööt, e-kaubandus, kliimamuutuste mõju, uued tehnoloogiad, uued söödamaterjalid) haldamiseks söödast. Aasta-aastalt sööda käitlejate arv tõuseb, aga PTA kontrollide arv langeb. Seda mõjutab nii inimeste kui ressursside puudus.  Imporditud proteiinsööda asendamine kohalike proteiinsöötadega, et vähendada loomakasvatuse keskkonnamõjusid.  Suuremat tähelepanu ja ressurssi vajab teaduse arendamine söödaohutuse valdkonnas, suurendades teadlaste arvu ja teadustööde, sh rakenduslike teadustööde mahtu.  Loomade heaolu:  Vihjete arv loomade heaolu ja pidamisnõuete rikkumiste kohta nii lemmik- kui ka põllumajandusloomade pidamisel on pidevas tõusutrendis, kuid vihjete menetlejate arv PTA-s pole kasvanud, mistõttu on järelevalveametnike töökoormus väga suur. Töömaht on aastatega vihjete märkimisväärse tõusu tagajärjel mitmekordistunud, mis on omakorda suur väljakutse PTA-le loomade heaolu valdkonna töö korraldamisel ja ühiskonna ootustele vastamisel. Kui 2019. aastal sai PTA 394 vihjet loomade heaolu võimalike rikkumiste kohta, siis 2023. aastal oli vihjete arv tõusnud 852ni. Aasta lõpuks oli menetlemata või menetlus pooleli 30% vihjetest. Võrreldes 2022. aastaga, mil poolikuid või veel alustamata menetlusi oli aasta lõpuks 48%, on järelevalveolukord paranenud, vaatamata sellele, et vihjete arv on suurenenud. Tõhusa järelevalvesüsteemi tagamiseks ja vihjete menetlemiseks on PTA-l vaja sihitatumalt planeerida nii rikkumisi ennetavaid kui ka rikkumistele järgnevaid tegevusi. Siiski vajab PTA ka täiendavat ressurssi järjest suureneva töökoormusega toime tulekuks.  Lemmikloomade arvukus ja nendega seotud piiriülene kaubandus kasvab pidevalt. Tegemist on tähelepanu vääriva valdkonnaga eelkõige zoonooside leviku, illegaalse kaubanduse ja pettuste esinemise tõttu. Lisaks koertele ja kassidele, kes on Eestis kõige tavapärasemad lemmikloomad, peetakse mitmesuguseid eksootilisi ja muid harva lemmikloomana peetavaid loomaliike. Loomapidajate vähene teadlikkus oma lemmikloomale vajalikest liigiomastest pidamistingimustest ning ebaausaid kauplemistaktikaid kasutavate lemmikloomadega kauplejate hoolimatus looma vajadustest on suur oht lemmikloomade heaolule ja tervisele. Esineb lemmikloomade dokumentide võltsimist ja loomapidajate teadmatust neile kehtivatest nõuetest, mis muuhulgas seab ohtu Eesti marutaudivaba staatuse. Samuti ei pruugi leiduda Eestis veterinaararsti, kes oleks teadlik harvapeetava lemmikloomaliigi bioloogiast, füsioloogiast või puudub veterinaaril piisav ettevalmistus ja kogemused selliste isendite raviga. Vaatamata sellele, et tunnetuslikult on inimeste teadlikkus lemmikloomade heaolust ja väärkohtlemise märkamine tõusuteel, on endiselt oluline tõsta ühiskonna teadlikkust loomade heaolu arvestava loomapidamise kohta ja parandada lemmikloomapidamiskultuuri Eestis.  Veterinaararstide sõnul on lemmikloomade arv viimastel aastatel järsult tõusnud. Lemmikloomade kohta arvestuse pidamise kohustus on kohalikel omavalitsustel (KOV). Erinevates KOVides on erinev rahaline võimekus ja moodused arvestuse pidamiseks, mistõttu ülevaade tegelike lemmikloomade arvude kohta on tõenäoliselt puudulik. Siiski on see oluline lemmikloomaomanike ja lemmikloomade jaoks vajalike teenuste pakkumiseks: koerte jalutusväljakud, prügikastid väljaheidete jaoks, teavitustöö KOVis vastavalt seal peetavatele loomaliikidele jne. Ka riigi tasandil puudub ülevaade Eestis peetavate lemmikloomade liigilisest kooslusest, isendite arvust ja paiknemisest. Samuti puudub üleriigiline nõue lemmikloomade kiibistamiseks ja registreerimiseks, mis on kõige efektiivsem moodus lemmikloomade kohta arvestuse pidamiseks ning lahti pääsenud lemmikloomade tagastamiseks omanikele. Müüdud lemmikloomatoidu koguste põhjal on aga teada, et üle poolte Eestis peetavatest koertest ja kassidest ei ole üheski KOVi registris registreeritud. See asjaolu suurendab KOVide kulu hulkuvate loomade pidamise korraldamisel varjupaikades, sest kui lemmiklooma omanikku ei ole võimalik tuvastada, katab loomale tehtud kulutused KOV. KOVid ja loomakaitseorganisatsioonid on pöördunud riigi poole, et kirjeldatud olukord saaks lahenduse nii KOVide kui ka Eestis peetavate lemmikloomade hüvanguks.  **Tegevused:**  Taimetervis:  Ohtlike taimekahjustajate seired on väga olulised kahjustajate võimalikult varajaseks tuvastamiseks, et ära hoida nende laialdasemat levikut ning ressursimahukate tõrjeabinõude rakendamist. 2021. aastast viiakse läbi ohtlike taimekahjustajate seireid mitmeaastase seirekava alusel. Eesti mitmeaastane seirekava on koostatud seitsmeks aastaks (2021-2027) ning hõlmab EL-i karantiinseid taimekahjustajaid (sh prioriteetsed taimekahjustajad), EL-i erakorraliste meetmetega reguleeritud taimekahjustajaid ning ühte kaitstava piirkonna karantiinset taimekahjustajat (viljapuu-bakterpõletik). Igal aastal tehakse prioriteetsete taimekahjustajate seireid, EL-i erakorraliste meetmetega reguleeritud taimekahjustajate seireid ning kaitstava piirkonna kahjustaja seiret. Teiste karantiinsete taimekahjustajate seired peab läbi viima vähemalt kord seitsme aasta jooksul. Seired viiakse läbi selliste taimekahjustajate puhul, mida Euroopa Liidus teadaolevalt ei esine (või on piiratud levikuga ja rakendatakse tõrjemeetmeid) ning mille laiema leviku korral nähakse ohtu kohalikele taimedele ja läbi selle keskkonnale ning majandusele.  Riikliku referentlaborina on taimetervise valdkondades (putukad, lestad, ümarussid, bakterid, seened, munasseened, viirused, viroidid, fütoplasma) määratud METK. Referentlabori tegevuse eesmärk on tagada uurimustulemuste usaldusväärsus ja võrreldavus nii riiklikul kui ka rahvusvahelisel tasemel.  Ühiskonna teadlikkuse tõstmiseks jätkame teavitustegevusi ja infomaterjalide levitamist. Üheks oluliseks tegevuseks on rahvusvahelise taimetervise päeva tähistamine, millega juhime igal aastal tähelepanu taimetervise valdkonna olulisusele. Lastele ja noortele on välja töötatud erinevaid infomaterjale nagu taimetervise-teemaline töövihik ja koolides ringlev rändnäitus. Koostöös PTA ning METKi taimetervise ja mikrobioloogia laboriga jätkub taimeterviseteemalise infokirja väljaandmine kaks korda aastas ja selle levitamine.  2023. aastal võtsime osa EFSA poolt koordineeritud taimetervise teemalisest teavituskampaaniast #PlantHealth4Life, mille tegevused jätkuvad ka 2024. aastal. Tegemist on mitmeaastase kampaaniaga, mille algatajaks on Euroopa Komisjon ning mis põhineb EL riikides tehtud põhjalikul analüüsil, kus uuriti taimetervisega seotud arusaamasid ja käitumismustreid. Sihtrühmadeks on reisijad, hobiaednikud ja noored lapsevanemad. Kampaania jaoks loodi kõigile osalevatele riikidele koduleht, kampaania väliplakatid ning muu visuaalne identiteet.  Taimetervisealane koostöö on oluline erinevatel tasemetel, sh regionaalsel ja rahvusvahelisel. Rahvusvahelist teaduskoostööd koordineerib koostöövõrgustik Euphresco, milles osalemine toetab riigi jaoks olulist teadustööd taimetervise valdkonnas. Eesti teadlaste osalus nendes projektides jätkub. 2024. aastal on lõppemas koostööprojekt *„Diagnosis and epidemiology of viruses infecting cereal crops“* ja alustamas kaks uut projekti, üks neist („*Virulence of potato cyst nematode populations used for testing potato varieties to assess resistance*“) Eesti Maaülikooli koordineerimisel. Teises 2024.a alustavas projektis (*„Improving detection of quarantine rust fungi (IDQRusts)*“) ja osalevad teadlased Eesti Maaülikoolist ja METKist.  Loomatervis:  Alates 2024. a toetatakse Euroopa Liidu ühise põllumajanduspoliitika (ÜPP) sekkumise kaudu loomade heaolu, mahepõllumajandusliku loomakasvatuse, loomade tervist edendavate kõrgemate majandamisnõuete ja loomatauditõrje programmi rakendamist. Vajadus on karjatervise programmi toetusmeetmete rakendamineka teistes loomakasvatussektorites lisaks piimakasvatussektorile.  Loomataudide ennetamise ja efektiivse tõrje korraldamiseks peetakse jooksvat arvestust taudidele vastuvõtlike loomade, nende pidamiskohtade ning liikumiste kohta. Kui seni on kehtinud kohustus bioturvalisuse kava koostamiseks sigade, kodulindude, kalade ja koorikloomade pidamise korral, siis taudiennetuse lisameetmena alustatakse 2024. aastal kohustuse laiendamise ettevalmistust veiste ja hobuste pidamisel. Vastav muudatus jõustub 2025. aastal.  Komisjoni rakendusmääruse (EL) 2018/1882[[6]](#footnote-7) lisas loetellu kantud loomataudide riskipõhise passiivse seire süsteemi arendamine.  Tulenevalt loomatervise määruse nõudest peab iga loomapidamisettevõtte kohta olema märgitud karja staatus erinevate loomataudide osas. 2024. aastal algas ettevalmistus, et lähiaastatel PRIA põllumajandusloomade registrisse vastav võimekus luua. Lisaarenduse jaoks vajaduste kaardistamisse ja töö ettevalmistusse on kaasatud nii ReM, PRIA, PTA kui ka LABRIS.  Viiakse läbi eelanalüüs arendamaks loomapidajatele e-teenus PRIA tehnilisse keskkonda, et hallata ja/või edastada olulisi karjaarvestusega seonduvaid andmeid ühtsesse riiklikku andmekogusse (nt. põllumajandusloomade registri osana). Lahenduse eesmärgiks on luua tehniline keskkond loomatervisega seotud detailandmete keskseks ja kvaliteetseks haldamiseks, sh andmete ristkasutus (mille eelduseks on agregeerimata kujul masintöödeldavad andmed). Sisuliselt saaks olema tegemist keskse e-põlluraamatu (võeti kasutusele 01.04.2024) analoogiga loomakasvatuses.  Põllumajanduslindude pidamine kodumajapidamistes on viimasel ajal Eestis märgatavalt kasvanud. Eriti tähelepanuväärne on väikeste põllumajanduslindude karjade (hobilinnukarjade), suurusega 10-200 lindu, hulga suurenemine. Mitmed kodumajapidamised peavad linnukarju otse tarbijale mune, linnuliha ja paljundusmaterjali turustamiseks, kuid selliste linnukarjade terviseseisundi kohta ei ole riigil piisavalt teavet. Seetõttu on oluline uurida neis karjades peetavate lindude loomatervise seisundit, sealhulgas haiguste levikut ning kasutatavaid ravimeetodeid ja vaktsineerimispraktikaid. Selleks viiakse aastatel 2024-2026 läbi uuring „Väikestes kodumajapidamistes peetavate põllumajanduslindude karjade terviseuuring seoses ”Üks Tervis” lähenemisega“.  PTA alustab ja jätkab ettevõttepõhist riiklikku seiret ettevõtetes, mis soovivad taotleda vabadust taudidest veiste infektsioosne rinotrahheiit ja viirusdiarröa.  2023. aastal valmis riikliku veterinaararstide registri osana antibiootikumide kasutamise e‑andmekogu, kuhu sisestavad andmeid veterinaararstid. Kogutavate andmete põhjal võimalik näha, milline on suhe antibiootikumide müügikoguste ja tegeliku kasutamise vahel ning planeerida tegevusi antibiootikumide kasutamise vähendamiseks valdkondades, kus on tuvastatud vajadus täiendavaks sekkumiseks. Koos antibiootikumde kasutuse e-andmekogu kasutuselevõtuga paraneb programmperioodil antibiootikumide kasutuse läbipaistvus loomakasvatuses ning tõhustub veterinaarseks otstarbeks kasutatavate ravimite ja ravimsöötade kasutuse üle tehtav järelevalve. Järjepidevalt tõstetakse veterinaararstide, loomapidajate, ravimsööda käitlejate ja toidukäitlejate teadlikkust antibiootikumide kasutamisest ning jätkatakse AMRi seire ning teadus- ja rakendusuuringutega vastavalt tegevustele.  Antibiootikumide kasutamise e-andmekogu juurde on arendatud lisamoodul, kuhu veterinaararstid saavad alates 2024. aastast sisestada andmeid teostatud vaktsineerimiste kohta. Vaktsineerimisandmete kogumine on oluline loomataudide ja zoonooside ennetuse korraldamiseks ja kaubanduspartneritele rakendatavate meetmete tõenduspõhiseks esitamiseks.  2023. aastal telliti Eesti Maaülikoolilt uuring „Lemmikloomadelt (sh linnud, tuhkrud ja eksootilised lemmikloomad) isoleeritud *E. coli*, *Staphylococcus spp.*, *Pseudomonas aeruginosa* ja metitsilliinresistentne stafülokokk (MRSA) AMR uuring seoses „Üks Tervis“ lähenemisega ja neile loomaliikidele ravijuhiste koostamine“. Tegu on teadusliku läbilõikeuuringuga lemmikloomadena peetavatelt loomadelt isoleeritud haigustekitajate resistentsusest. Eesmärgiks on muuhulgas hinnata antibiootikumide kasutamise ja resistentsuse seoseid Eestis. Uuringule tuginedes koostatakse lemmikloomadele ravijuhised. Uuringu valmimistähtaeg on 2025. aastal.  ReMi tellimusel alustas 2023. aastal LABRISe riskihindamisüksus seireprojektidega, mille käigus saadakse ülevaade piimaveistelt, lihaveistelt ja väikemäletsejalistelt (lambad, kitsed) pärinevate haigustekitajate antibiootikumiresistentsuse ja seose kohta antibiootikumide kasutamisega. Piimaveistel esineb mikroobiliike, mille AMR hindamine on oluline nii inim- kui ka loomatervise seisukohalt. Väikemäletsejaliste ja lihaveiste karjatamine ning selle mõju looduskeskkonnale on positiivne, kuid puuduvad uuringud neilt pärineva normaalmikrofloorasse kuuluvate enterobakterite AMR kohta. Nimetatud uuringud toetavad AMR tegevuskava rakendamist ja antibiootikumide kasutamises vajalike muutuste elluviimist. Uuringud väikemäletsejaliste ja lihaveiste kohta kestavad 2025. aasta lõpuni, piimaveiste kohta 2024. aasta lõpuni. Kõigil loomagruppidel hakkavad toimuma teatava regulaarsusega kordusuuringud olukorra kaardistamiseks aastate vältel.  Enamik uutest esilekerkivatest inimesi ohustavatest nakkushaigustest on zoonoosid ehk loomadelt inimestele (ning ka vastupidi) üle kanduvad nakkused. Kuna loomade tervis, inimeste tervis ja keskkond on omavahel seotud, on tungiv vajadus zoonootiliste haiguste kiiremaks ja tõhusamaks tõrjeks. Seda on võimalik saavutada üleminekuga kitsamalt valdkonnapõhiselt lähenemiselt lähenemisviisile „Üks Tervis“. 2024-2026 kestva projekti „Koordineeritud seiresüsteemi loomine ühe tervise lähenemisviisi alusel“ raames seiratakse loomi ja haigustekitajate siirutajaid Lääne Niiluse palaviku, puukentsefaliidi, Lyme’i tõve, Q-palaviku ning esilekerkiva taudi (haigus Y) tekitajate või nende vastaste antikehade tuvastamiseks. Eesmärk on toetada prioriteetsete haigustekitajate koordineeritud seiresüsteemi loomist ja laiendamist igas osalevas riigis. Projektis osaleb 11 Euroopa riiki, Eestis koordineerib projekti LABRIS, partneriteks PTA, Eesti Maaülikool ja Terviseamet.[[7]](#footnote-8)  LABRIS osaleb Soome partnerina EFSA projektis „Suutlikkuse loomine kõrge patogeensusega lindude gripi aktiivseks seireks metslindudel Euroopas“ Soome lahe piirkonna lindude gripi seires. Seire toimub kolme aasta jooksul (2024-2026) ja viiakse läbi sügiseti rändlindudelt proovide kogumisega. Projekti eesmärk on parandada ja täiendada olemasolevadi seiretegevusi, et tagada riiklikul tasemel pikaajaline suutlikkus lindude gripi viiruste aktiivseks seireks metslindudel (koostöös REMi, PTA, ornitoloogide, jahimeeste ja LABRISega) ja luua süsteem kiireks viiruse avastamiseks ja viiruse tüvede täpseks iseloomustamiseks. Täpsem viiruse tüvede geneetiline iseloomustamine aitab määrata nende patogeensust ja selgitada võimalikku imetajatele ülekandumist ning on abiks ennetavate tegevuste planeerimisel, et taudi levikut kontrolli all hoida.  Jätkub 2023. aastal alustatud PTA ja LABRISe koostöö loomataudide prognoosmudelite ja mõjude hindamise mudelite väljatöötamisel ja ohuprognoosidena sõnastamisel ning tauditõrjeprogrammide ja nende rakenduskavade ajakohastamisel.  Olemasolevad ja loodavad digilahendused ja infosüsteemid loovad PTA-le võimalusi järelevalvega seotud kitsaskohadega tegelda ning liikuda efektiivse riskipõhise järelevalve suunas. Andmete analüüsimine ja neist saadava info kasutamine omakorda võimaldab järelevalve ressursse paigutada asjakohastesse teenustesse.  Teadlikuks ja vastutustundlikuks loomapidamiseks vajalike teadmiste omandamist toetab riik teadmussiirde pikaajaliste programmide kaudu, 2025. aastast ÜPP AKIS[[8]](#footnote-9) sekkumise kaudu. Toimuvad erinevad koolitused, infopäevad, õppereisid koos farmi külastustega ja konverentsid, mille eesmärk on tõsta loomakasvatajate teadlikkust loomakasvatusest ja loomade heaolust. Loomapidajate koolitamise ja tarbijate teavitamise kaudu motiveeritakse neid tegema otsuseid, mis panustaks loomade tervise ja heaolu tõusu, parandaks tootja konkurentsivõimet ning suunaks tarbijate ostuotsuseid. Selleks, et tõsta süsteemselt tarbijate teadlikkust loomade tervise ja heaolu teemadel, tuleb leida täiendavaid ressursse. Loomakasvatajate teadlikkus loomatervise riskidest ja kehtivatest nõuetest vajab järjepidevat tõstmist.  LABRIS täidab volitatud labori ja riikliku referentlabori ülesandeid. Lisaks tagatakse AMR riiklike seirete läbi viimine. Tagatud on valmisolek diagnoosida operatiivselt eriti ohtlikke ja teatavaid ohtlikke loomataude, luuakse võimekus tuvastada senisest paremini võimalikke uusi ja esilekerkivaid loomataude.  Algavad labori infosüsteemi (LIS) loomatervise valdkonna arendused. Muuhulgas kavandatakse ühendused PTA ja PRIA andmebaasidega.  Veterinaararstide vähesuse probleemistikust täpsema ülevaate saamiseks on vaja kaardistada veterinaararstide tööhõivet puudutav seis riiklikus veterinaararstide registris. See annab selgema pildi sellest, kui paljud tegevusluba omavatest veterinaararstidest tegelevad põllumajandus- või lemmikloomadega ning kui paljud on tööl riigiametites. Käimas on arutelud, millisel viisil veterinaararstide registris töökoha kohta esitatavate andmete kogumisega edasi liikuda – kas on esmalt vaja muuta selleks veterinaarseadust või piisab praegusest õigusruumis sätestatust ja saab kohe edasi liikuda veterinaararstide registris sellekohase IT-arendusega.  Söödaohutus:  Söödaohutuse tagamiseks on vaja suurendada söödast võetavate kontrollproovide ning tellitavate analüüside mahtu arvestades olemasolevaid (nt dioksiinid, mükotoksiinid, looduslikud toksiinid, raskmetallid, ohtlikud botaanilised lisandid) ja uusi riske (nt ergotalkaloidid, nikkel, mis on välja toodud komisjoni soovitustes (EL) 2016/1110, 2012/154 jt). Riskipõhist lähenemist arvestades tuleks proovide hulka tõsta minimaalselt 30%.  Aasta-aastalt omab suuremat rolli söödalisandite kasutamine söödas, seda nii loomade heaolu suurendamise kui ka keskkonnamõjude vähendamise aspektist. Söödas kasutataval söödalisandil peab olema kehtiv luba selle kasutamiseks Euroopa Liidus ning kasutusloaga söödalisandid on kantud söödalisandite registrisse. Strateegia „Talust taldrikule“ all on planeeritud algatus söödalisandite määruse ülevaatamiseks, et hõlbustada kestlikult toodetud ja innovaatiliste söödalisandite (nt zootehnilised lisandid, mis soodustavad toitainete omandamist või vähendavad metaani emissiooni) turuleviimist, vähendamaks loomakasvatuse keskkonnamõju. Euroopa Komisjon peaks esitama vastava õigusaktiettepaneku söödalisandite määruse muutmiseks.  Jätkata tuleb söödakäitlejate süsteemse teavitamisega kehtivatest ja uutest nõuetest (näiteks teemakohased infopäevad) ning käitlejate ja loomapidajate teadlikkuse tõstmisega söödaohutusest. Arendada tuleb olemasolevat nõuandesüsteemi söödaohutuse osas.  EL otsustusprotsessis osalemine, kus toimub pidev nõuete ajakohastamine.  Söödaohutuse õigusnormide kaasajastamine ja õiguse korrastamine. Ülevaatamisel on valdkonna riigisiseste õigusaktide aja- ja asjakohasus, et tagada kehtivate õigusnormide eesmärgipärasus. Koostatakse vajalikud analüüsid ja analüüsist lähtuvad vajalikud tegevused viiakse ellu etapiviisiliselt vastavalt kokkulepitud ajakavale.  Järelevalve toimingud peavad põhinema analüüsi-, uuringu- ja diagnoosimeetoditel, mis vastavad tänapäevastele teaduslikele standarditele ja mis annavad usaldusväärseid tulemusi. Laboriteenus peab olema operatiivselt kättesaadav, et olukordi hinnata ning tõenduspõhiseid inimeste ja loomade tervist puudutavaid otsuseid langetada. Seetõttu on oluline tagada suutlikkus (aparatuur, metoodikad, kompetents, ruumid) osutada riiklikke teenuseid vajalikul tasemel (seniste teenuste jätkumine ja uued teenused Eesti väliste laborite teenuste kasutamise osakaalu vähendamiseks). Ebastabiilne vahendite eraldamine investeeringute tegemiseks viib investeeringuvajaduste kuhjumiseni.  2024. aastal on kavas alustada uuringuga „Proteiinsöötades Eesti päritolu tooraine osakaalu suurendamise võimalused“. Eesmärk on suurendada Eesti päritolu tooraine osakaalu Eestis peetavatele põllumajandusloomadele söödetavates proteiinsöötades, kaitsmaks keskkonda ja vähendamaks majanduslikku ebakindlust.  2023. aastal alustati uuringuga „Teatud mükotoksiinid toidus ja söödas“. Töö raames määratakse riskitase erinevate elanikkonnarühmade korral (saadavushinnang) ning riskitase tundlikele loomaliikidele. Lisaks hinnatakse kliima muutuste mõju teatud mükotoksiinide sisaldusele Eestis kasvatatud toidu ja sööda teraviljades.Projekt lõpeb 2026. aastal.  Loomade heaolu:  EK volitas Euroopa Toiduohutusametit (EFSA) koostama teaduslikke arvamusi erinevate loomaliikide ja ‑rühmade kohta kuni 2030. aastani. Praeguseks on avaldatud arvamused mitmete loomaliikide pidamis- ja vedamistingimuste kohta. Kõigi loomarühmade puhul on leitud heaolu riske ja esitatud soovitused nende leevendamiseks. Käimas on tegevused arvamuse koostamiseks karusnaha tootmise eesmärgil peetavate loomade (rebased, tšintšiljad, kährikud, naaritsad) heaolu kohta. EFSA arvamuste alusel esitab EK eelnõud heaolu reguleerivate õigusaktide muutmiseks. Kuna põllumajandussektori tegevussuunad riigiti erinevad, on oluline eelnõude läbirääkimistel seista samaaegselt loomade heaolu ja põllumajandussektori elujõulisuse eest Eestis ning arvestada Eesti loomakasvatajate ja –pidajate jaoks oluliste vajadustega. Samuti on oluline juba praegu motiveerida ja toetada põllumajandusettevõtteid kõrgemaid heaolustandardeid rakendama, et üleminek oleks sektori jaoks võimalikult valutu. Miinimumnõuetest kõrgemate standardite kasutamist ja põllumajandusloomade heaolu kohta teadlikkuse tõstmiseks loomapidamisel toetatakse ÜPP sekkumisega „Loomade heaolu toetus”.  EK avaldas detsembris 2023 kaks eelnõu ettepanekut loomade heaolu parandamiseks: määrus koerte ja kasside heaolu ja jälgitavuse kohta ning loomade kaitsest vedamise ja sellega seotud tegevuste ajal. Mõlema eelnõu kohta tagasiside ja seisukohtade saamiseks korraldati 2024. aastal kaasamisüritused sektorite esindajatega ning lepiti kokku ühises lähenemises, mille Vabariigi Valitsus ka heaks kiitis. Koerte ja kasside heaolu ja jälgitavuse reguleerimise eesmärk on vastata EL elanike ootustele lemmikloomade heaolu tagamisel, ühtlustada erinevate liikmesriikide vahel koerte ja kassidega kauplemisega tegelevatele ettevõtjatele kehtestatud nõudeid ning võidelda efektiivsemalt koerte ja kasside ebaseadusliku kaubandusega. Määrust loomade kaitsest vedamisel ja sellega seonduvate toimingute ajal ei ole uuendatud ligi 20 aastat, mistõttu kõrgenenud ühiskonna ootustele vastamiseks ja loomade heaolu tagamiseks on plaanis vedamise tingimusi muuta rangemaks.  Loomapidajate teavitamine ja koolitamine toimub loomakasvatuse teadmussiirde programmide kaudu, 2025. aastast ÜPP AKIS[[9]](#footnote-10) sekkumise kaudu. Toimuvad erinevad koolitused, infopäevad, õppereisid koos farmi külastustega ja konverentsid, mille eesmärk on tõsta loomakasvatajate teadlikkust loomakasvatusest ja loomade heaolust. Kuna endiselt esineb teadmatust ja loomaheaolunõuete eiramist, on vaja järjepidevalt teha tööd loomakasvatajate teadlikkuse taseme tõstmiseks. Sellele aitab muuhulgas kaasa nimetatud programmide raames loodud teabematerjalide, infopäevade ja täiendõppe võimaluste olemasolu kohta teadlikkuse tõstmine, nende jagamine ja loomapidamise käigus nende teadmiste rakendamise kontroll kõigi, kuid eelkõige madalama teadlikkusega loomapidajate seas.  2025. aastal avaldatakse veterinaarseaduse muutmise seaduse eelnõu, millega on soov kehtestada üleriigiline koerte, kasside ja valgetuhkrute kiibistamise ja lemmikloomaregistris registreerimise nõue. Lisaks sellele luuakse õiguslik alus PRIA loomade registri juurde riigi lemmikloomaregistri loomiseks, kuhu tuleb edaspidi eelpoolmainitud lemmikloomaliikide kiibistatud isendid registreerida. Seaduse muudatuse eesmärk on parandada lemmikloomadena peetavate loomade heaolu, leida võimalusi omaniku juurest lahti pääsenud looma kiireks tagastamiseks omanikule ja toetada nii KOVe kui PTA-d, Maksu- ja Tolliametit ning Politsei- ja Piirivalveametit lemmikloomadega seonduvate ülesannete täitmisel. Muudatuse aluseks on veterinaarseaduse muutmise seaduse väljatöötamiskavatsus (VTK), mis sai kooskõlastuse 2023. aasta lõpus.  2025. aastal on plaanis tulla välja loomakaitseseaduse muutmise seaduse eelnõuga. Eelnõuga tehakse ettepanek peamiselt lemmikloomade heaolu parandavate muudatuste tegemiseks, nende hulgas koerte ketis pidamise ja zoofiilia keelustamine, lahenduste kirjeldamine varjupaika jõudvate ja hulkuvate lemmikloomaliikide isendite arvu vähendamiseks ning järelevalvega seotud aspektide täpsustamiseks. Eelnõu tugineb loomakaitseseaduse muutmise seaduse VTK-l, mis avalikustati mais 2024.  PTA teeb fokusseeritud järelevalvet ühiskonna ootusetele vastamiseks loomade heaolu tagamisel nii põllumajanduslikus loomakasvatuses kui lemmikloomade pidamisel.  **Oodatav(ad) tulemus(ed):**  Ohtlike taimekahjustajate puhangute arv ei ületa 4.  EL teavituskohustuslike loomataudijuhtude arv ei ületa 120.  Loomatervise ja -heaolu baromeetri tase võrreldes eelmise aastaga ei lange. |

## 6.5 Programmi tegevus – Toiduohutuse poliitika kujundamine ja rakendamine

Programmi tegevuste kirjelduses kasutatud sümbolite tähendused:  Väljakutsed;  Uuringud ja analüüsid;  Projektid;  IT-arendused; Koolitused; Pidevad tegevused

|  |  |  |  |  |  |  |
| --- | --- | --- | --- | --- | --- | --- |
|  | | | | | | |
| **Eesmärk:** | **Eestis toodetud ja tarbitav toit on ohutu ning tarbija teadlikkus toiduohutusest on kõrge ja tehtud valikud on tervist toetavad.** | | | | | |
| **Mõõdik** | **2023** | **2025** | **2026** | **2027** | **2028** | **2029** |
| **Sihttase** | | | | |
| Toiduohutuse baromeeter | 100,69 | ≥100 | ≥100 | ≥100 | ≥100 | ≥100 |
| Tarbija teadlikkuse baromeeter | 65,8% | - | - | - | - | - |

|  |
| --- |
| **Väljakutsed, tegevused ja oodatavad tulemused** |
| **Väljakutsed:**  Image Toidu ohutuse ja usaldusväärsuse tagamine eeldab kohanemist ühiskonna ootustega, mistõttu on vaja järjepidevalt tõsta riigi suutlikkust tegeleda tõhusalt toiduohutuse riskide maandamisega ning toiduohutuse järelevalvega, sh riskihindamise ja –kommunikatsiooniga. Toidu ohutuse järelevalve, sh tööjõuressurss ja kompetentsid vajavad kohandamist tegelemaks uute riskidega (nt uuendtoidud, uued tehnoloogiad toiduga kokku puutuvate materjalide valdkonnas, toidu reformuleerimine, toidulisandite üha laienev turg, toidu reklaam ja keelatud väited, kestlikule toidusüsteemile ülemineku mõjutused), seirete ulatuse ja mahu suurendamist.  Põllumajandus- ja Toiduameti võimekus toidupettuste valdkonnas vajab tõstmist. Ebaausate tegevusetega toidu tarneahelas võib kaasneda risk rahvatervisele, majanduslik kahju tarbijatele ja käitlejatele, samuti seab see ohtu Euroopa Liidu siseturu efektiivse toimimise. Järelevalveasutusel peab olema teadlikkus ja võimekus eristada ja tõendada pettuse eesmärgil toime pandud tahtlikku nõuete rikkumist ja muud rikkumist ning vajalik on koostöö teiste ametiasutustega. Toidupettuste kontroll peab olema üheks osaks riskipõhises järelevalves. Tõhusa pettuste tuvastamisele suunatud järelevalvesüsteemi osa arendamiseks on vaja tagada piisav ressurss (mh tööjõud, andmeanalüüs, IT-lahendused (sh masinõpe, seire, analüüsimeetodid jne), koolitada valdkonnale spetsialiseerunud eksperdid ja luua seire töörühm ning tõhustada nii riikide kui asutuste vahelist koostööd.  Image Toidulisandite järelevalve vajab tõhustamist kuna nende toodete turustamisel kasutatakse palju keelatud väiteid. Samuti on probleemiks keelatud ained (nt loata uuendtoidud) ja vitamiinide/mineraalainete kogused üle ohutu tarbimise ülempiiri. Toidulisandite kontroll peaks hõlmama ka analüütilist kontrolli, kuid selleks on vajalik tõhustada analüütilist võimekust. Turul on ka taimsed toidulisandid, mille ohutust pole uuritud. Toidualases teabes sh reklaamis on probleemiks, et kasutatakse selliseid toitumis- ja tervisealaseid väiteid, mis ei ole teaduspõhised ning lubatud. Kuna aga tarbijate teadlikkus on madal ja järelevalvel ei ole piisavalt resursse, siis teatud toidu (sh toidulisandite) tootjad ja müüjad saavad turustamisel konkurentsi eelise.  Image Tänases toidujärelevalve süsteemis kasutusel olevad IT-lahenduste (Põllumajandus- ja Toiduameti järelevalve infosüsteem, erinevad registrid) elutsükkel on lõppemas ning vaja on uusi IT-lahendusi, mis täidaksid muutuvast maailmast tulenevaid nõudmisi. Samuti peaks järelevalve tõhustamiseks kasutusele võtma IT-lahendustel põhinevad seire võimalused, nt e-kaubanduses toidulisandite ning toidualase teabe, sh tervise- ja toitumisalaste väidete valdkondades.  Image Toiduohutuse tagamise üheks oluliseks osaks on seired. Tagamaks, et mitmeaastased riiklikud kontrollikavad hõlmaks igakülgselt toidus esinevate saasteainete (sh veterinaarravimite jäägid, pestitsiidide jäägid) kontrolli, on EL tasandil täpsustatud proovivõtukavade koostamise põhimõtteid ning ette on antud miinimummahud. Toidu keemiliste riskide maandamise eesmärgil on lisaks vajalik koguda täiendavaid andmeid mitmete toidu saasteainete kohta (nt perfluoralküülühend, elavhõbe, nikkel jmt) ning toidu lisaainete ja toiduga kokkupuutuvatest materjalidest toitu migreeruvate ainete kohta, et hinnata võimalikku terviseriskitaset erinevatele elanikkonnarühmadele arvestades tarbimismustreid ning riskijuhtimismeetmete võtmise vajadust sh anda tarbimissoovitusi. 2024. a alustati toidu lisaainete ning lõhna- ja maitseainete pilootseirega (EL üleselt on kokkulepitud uuritavad ühendid) ja 2027. a algab regulaarne seire.  Image Järelevalve tegevuse toetamiseks on oluline, et järelevalveasutusele oleks tagatud ajas muutuvatele vajadustele ja nõuetele vastav analüüsiteenus. Viimase 10 a jooksul on kontrollivajadus toidutarneahelas kasvanud ja ühes sellega on kasvanud vajadus võtta suuremal hulgal kontrollproove ning tellida analüüse, arvestades olemasolevaid ja uusi riske. Ajas on tõusnud ka laborianalüüsidega seotud kulud (puudutab LABRIS ja METK laboreid ning välislaboritest tellitavat teenust), kuid rahastus on jäänud samale tasemele.  Image Järelevalve ja seire toimingud peavad põhinema analüüsi-, uuringu- ja diagnoosimeetoditel, mis vastavad tänapäevastele teaduslikele standarditele ja mis annavad usaldusväärseid tulemusi. Seetõttu tuleb pidevalt kaasajastada labori seadmeparki, et see vastaks ajas muutuvatele vajadustele, nõuetele ja tehnilisele arengule ning võimaldaks kasutusele võtta uusi metoodikaid. Oluline on tagada suutlikkus (aparatuur, metoodikad, kompetents, ruumid) osutada riiklikke teenuseid vajalikul tasemel (seniste teenuste jätkumine ja uued teenused (nt taimetoksiinid, orgaanilised saasteained, toidu lisaained, toiduga kokkupuutuvatest materjalidest toitu migreeruvad ained, jmt) Eesti väliste laborite teenuste kasutamise osakaalu vähendamiseks). Investeeringute tegemiseks on vajalik stabiilne rahastus, et vältida investeeringuvajaduste kuhjumist. Strateegilistes valdkondades on kohapealne võimekuse loomine ülioluline, et kiiresti reageerida esile kerkivatele ohtudele, tuvastada toidupettuseid ning saada sisendit riskihinnanguteks.  Image Eesti toiduohutuse alase situatsiooni hindamiseks on oluline tagada piisavas mahus teadusuuringute tegemine (sh laiaulatuslikum toidu kaudu saadavate saaste- ja lisaainetest ning toiduga kokkupuutuvatest materjalidest tulenevate riskide hindamine, toidupettuste tuvastamise meetodite arendamine, toidus esinevate pestitsiidide jääkide uurimine, sh ainete koosmõju hindamine, biomonitooring). Toiduohutuse riskihinnagute tegemisel on üheks oluliseks komponendiks rahvastiku toitumisandmete olemasolu. Praeguseks ei ole Eesti rahvastiku toitumist kajastavad andmestikud ajakohased.  Image Oluline on üldsuse teavitamine toiduohutusega seotud riskidest ning riigi kommunikatsiooni alase võimekuse tõstmine. Tarbija teadlikkuse tõstmiseks on vaja kujundada süstemaatiline toiduohutuse teemaline teavitusprogramm.  Vajadus on edendada kestlikku toidukeskkonda ning tarbijate kestlikumaid toiduvalikuid. Eesti rahvastiku toitumine ei ole piisavalt kestlik, kuna süüakse Eesti riiklikes toitumis- ja toidusoovitustes soovitatust oluliselt rohkem liha ja lihatooteid, magustatud piimatooteid, magusaid ja soolaseid näkse. Samas tarbitakse soovitatust vähem puu- ja köögivilju, täisteratooteid ja kala. Eesti täiskasvanud rahvastiku tervisekäitumise uuringu andmed aastast 2022 näitavad, et rohkem kui pooled kõigist 16−64 aastastest vastanutest on kas ülekaalus või rasvunud ning Eesti kooliõpilaste tervisekäitumise uuringu kohaselt oli 2021/2022. õppeaastal ülemäärase kehakaaluga 11−15 aastaseid õpilasi 20%. Tasakaalustatud toitumisega maandab tarbija muuhulgas ka toiduohutuse riske (nt lisa- ja saasteainete saadavus).  **Tegevused:**  *Õigusloome ja analüüsid*  Image Rahvusvaheliste organisatsioonide töös ja EL otsustusprotsessis osalemine EL ning EE toiduseaduse reguleerimisala ulatuses (toidu keemilised ja bioloogilised riskid, töötlemisviisid, toidugrupi nõuded jm), kus toimub pidev nõuete ajakohastamine lähtuvalt uutest teadusandmetest ja loataotlustest.  Image Tulenevalt Euroopa Komisjoni Rohelisest kokkuleppest ja selle raames esitatavatest strateegiatest peame tähelepanu pöörama toidusüsteemi kestlikuks muutmisele. Toidusüsteemi kestlikkumaks muutmisse panustavad erinevad algatused strateegiatest „Talust taldrikule“, „Euroopa Vähitõrjeplaan“, „Kemikaalistrateegia“, „Ringmajanduse tegevuskava“ jne. Euroopa Komisjonis on alustanud tööd üldise toiduseaduse ja kestlike toidusüsteemide töögrupp, mis hõlmab põllumajandus- ja keskkonnapoliitika, toiduohutuse ning tervise aspekte. Strateegia „Talust taldrikule“ näeb ette kestlikkuse õigusraamistiku väljatöötamise algatuse. Avaliku konsultatsiooni käigus on kogutud sisend, sh Eestist, kuid õigusakti eelnõu on ootel. Lisaks on Komisjon alustanud kestliku toidusüsteemi monitooringusüsteemi, mis sisaldab toiduahela kestlikkuse aspekte hindavaid indikaatoreid, väljatöötamist. See saab olema avalik virtuaaltahvel, mis näitab toidusüsteemi liikumist kestlikkuse suunas.  Image Komisjoni strateegia „Talust taldrikule“ raames alustatud toidu märgistamisega seotud algatused (pakendi esikülje toitaineline märgisüsteem, tervise- ja toitumisalaste väidete aluseks olevate toitaineliste põhijoonte loomine, toidu päritolu ja säilimisaja esitamine ning alkoholi märgistus) ning toiduga kokkupuutuvate materjalide õigusraamistiku algatused on ootel.  Image 2023. aasta juulis tuli Euroopa Komisjon välja EL jäätmedirektiivi muudatusettepanekuga, milles nähakse ette mh toidujäätmete vähendamise riiklike sihtmäärade kehtestamine. Eelnõu menetlus toimub 2024. aastal ning seejärel võetakse direktiivi muudatused üle riigisisesse õigusesse. Toiduraiskamise vähendamise riigisisesed tegevused toimuvad ministeeriumide (REM, KLIM, SOM) koostöös ning riikliku toidujäätmete tekke vältimise kava alusel.  2024. a aprillis võeti vastu Euroopa Komisjon ja Parlamendi direktiivide ehk nn hommikusöögidirektiivide muudatus, millega muudetakse mooside, mee, mahlade ning piimapulbrite ning kondenspiimade direktiives nõudeid. Olulisematest muudatustest võib välja tuua meesegude päritolu märgistamise, uue mahla liigi „vähendatud suhkrusisaldusega mahl“ lisandumine ning moosides puuvilja/marja sisalduse tõstmine. Nende läbivaatamine oli ettenähtud strateegias „Talust taldrikule“, eesmärgiga võtta neis arvesse kestlikkust. 2024. a alustame ettevalmistusega nende direktiivide ülevõtmiseks riigisisestesse õigusaktidesse. Lisaks vajavad ülevaatamist riigisised mooside toidugrupi nõuded.  Toidu valdkonna õigusnormide kaasajastamine ja õiguse korrastamine. Ülevaatamisel on valdkonna riigisiseste õigusaktide aja- ja asjakohasus, et tagada kehtivate õigusnormide eesmärgipärasus. Koostatakse vajalikud analüüsid ja analüüsist lähtuvad vajalikud tegevused viiakse ellu etapiviisiliselt vastavalt kokkulepitud ajakavale.  Image Pakendamata toidu märgistust reguleeriva Põllumajandusministri määruse nr 24 nõuded on ülevaatamisel eesmärgiga toetada enam liikumist kestlike toidusüsteemide poole. Muudatused hõlmavad 4 peamist aspekti: toidu annetamisel toidualase teabe lihtsustamine; toitlustusettevõttes pakendamata toidu põhilise koostisosana kasutatud värske, jahutatud ja külmutatud liha looma kasvatamise riik; lahtiselt müüdava õlle ja siidri alkoholisisalduse esitamine; koostisosade loetelu (jaekaubandus) ja toitumisalase teabe (jaekaubandus k.a toitlustus) esitamine tarbija juuresolekuta vahetult müügiks pakendatud toidul. Planeeritav määruse valmimise aeg on 2024. a IV kvartal. Annetamisel nõuete muudatustega seonduvalt on vajalik ka täpsustada Põllumajandus- ja Toiduameti juhendit „Toiduohutus annetamisel“ ning jätkata teavitustegevustega.  Adresseerimaks vajadust edendada tarbijate kestlikumaid toiduvalikuid kinnitati Vabariigi Valitsuses 2.05.2024 memorandum, millega otsiti võimalusi kasutamaks avalikus toitlustuses senisest suuremas mahus kohalikku, sh mahepõllumajanduslikku ja tervislikku toitu ning suurendada taimse toidu osakaalu. Otsustati järgmised tegevussuunad:Kliimaministeeriumil töötada Regionaal- ja Põllumajandusministeeriumi tehtud toitlustusteenuse ja toidu analüüsi põhjal välja keskkonnahoidlikkuse kriteeriumid ja kliimaministril kehtestada need määrusega 1. jaanuariks 2027. a.; Sotsiaalministril kehtestada institutsionaalset toitlustamist reguleerivad uuendatud määrused 1. jaanuariks 2026. a.; Sotsiaalministeeriumil, Regionaal- ja Põllumajandusministeeriumil ning Haridus- ja Teadusministeeriumil viia ellu koolitoidu teekaardi tegevused järgneva viie aasta jooksul alates valitsuse otsuse vastuvõtmisest.  Kestlike toiduvalikute edendamist toetab pakendi esikülje märgisüsteem (nt Nutriscore), mis aitab tarbijal mõista toidu toitainelist koostist ning teha tervist toetavamaid valikuid. Oleme alustamas märgisüsteemi väljatöötamist (õigusliku aluse loomine, tegevuskava koostamine) Eestis, kuna EL ülese süsteemi väljatöötamine on teadmata ajaks seiskunud. Sellise süsteemi loomine on ettenähtud PÕKA-s ning see toetab arengukavas „Eesti 2035“ seatud tervisliku toitumise eesmärke.  Toiduohutuse tervikteenuse raames analüüsitakse toiduga kokkupuutuvate materjalide valdkonna järelevalve korralduse tõhusust Eestis ning otsitakse parendustegevusi. Lisaks analüüsitakse toidu-, sööda- ja veterinaarjärelevalve planeerimise, toimingute läbiviimise ja tunnitasude arvestamise protseduuri. Eesmärgipärase ja tulemusliku järelevalve tunnitasude (toit, sööt, veterinaaria) kogumiseks tuleb metoodikat rakendada asjakohaselt ja ühetaoliselt. Tagada tuleb algandmete sisestamise, toimingute fikseerimise ning tasuarvestuse kvaliteet, kaardistamisel on parendusvõimalused.  *Järelevalve*  Põllumajandus- ja Toiduamet kohandab tööjõuressurssi ja kompetentse, võttes arvesse uusi ja katmata riske ning seirete ulatuse ja mahu suurenemist (sh toidupettused, toidu reklaam, uuendtoidud, uued tehnoloogiad toiduga kokkupuutuvate materjalide valdkonnas, toidulisandid, toitumise- ja tervisealased väited, kestlikule toidusüsteemile ülemineku mõjud). Järelevalve riskipõhisuse edendamiseks arendatakse järelevalve- ja seiretulemuste analüüsi võimekust.  PTA ja LABRIS tagavad valmisoleku lahendada operatiivselt rahvatervist ohustavaid zoonootilisid haiguspuhanguid ning teevad koostööd eriti ohtlike ja teatavate ohtlike ning esilekerkivate loomataudide kiireks diagnoosimiseks ning haigustekitajate täpsemaks iseloomustamiseks.  PTA järelevalvesüsteemi ja – protsesside pidev arendamine. Välja arendatakse pettuste ennetamise ja tuvastamise süsteem ning võimekus kogu toidutarneahela ulatuses. 2024. a alustati toidu lisaainete ning lõhna- ja maitseainete pilootseirega (EL üleselt on kokkulepitud uuritavad ühendid) ja 2027. a algab regulaarne seire. PTA töötab välja EL seireprogrammi rakendusplaani Eestis.  Olemasolevate riskihindamise süsteemide ülevaatamine ning ajakohastamine lähtuvalt uutest toiduohutuse riskidest ning arvestadas kätileja poolt vabatahtlikult rakendatud kvaliteedisüsteemi tulemusi. Valmisoleku loomine riskihindamise süsteemi üleviimiseks uude IT-süsteemi.  Arendatakse uuele platvormile PTA ühtset infosüsteemi, millele luuakse planeerimise ja riskihindamismoodul ning liidestused teiste ametite andmebaasidega. Rahastus on planeeritud SF vahenditest 2025-2026. Uuele platvormile rajatav infosüsteem võimaldab asutuse üleselt andmekvaliteeti parandada ja analüüsivõimekust, sh ennetustööd ja riskihindamist tõhustada.  *Järelevalvesüsteemi toetav laborisüsteem*  Erinevate laborite uurimustulemuste usaldusväärsuse ja võrreldavuse tagamiseks on loodud ELis referentlaborite võrgustik. Referentlaboril on eelkõige nö nõustav funktsioon, näiteks koordineerib ja juhendab nimetatud labor vastavaid volitatud laboreid, nõustab järelevalveasutust ja ministeeriumit, korraldab vajadusel volitatud laborite vahel võrdluskatseid, korraldab vajadusel koolitusi volitatud laborite töötajatele, viib vajadusel läbi täiendavaid kinnitavaid anlüüse jne. Igal liikmesriigil on kohustus määrata referentlaborid iga määratud Euroopa Liidu referentlaborikohta. Eestis on enamik vajalikest referentlaboritest määratud, kuid teatud saasteainete ja loomataudide osas on Eestil jätkuvalt referentlaboratooriumid määramata, kuna Eestis puudub selleks praegu sobiv labor (näiteks tööstuslikult tekkivad saasteained, toiduga kokkupuutuvad materjalid) või siseriiklik laboriteenuse välja arendamine ei ole otstarbekas (näiteks merelised biotoksiinid, hobuste aafrika katk). Sellistel juhtudel tuleb teenusepakkuja leida mõnest teisest ELi liikmesriigisist.  Teenusepakkujate leidmine mõnest teisest ELi liikmesriigist referentvaldkondades, kus Eestis puudub selleks praegu sobiv labor või siseriiklik laboriteenuse välja arendamine ei ole otstarbekas. 2024. aastal otsitakse teenusepakkujaid viies referenttegevuse valdkonnas.  Labori seadmepargi kaasaegsena hoidmine ning labori võimekuse tõstmine, et vähendada välislaborite teenuste kasutamise osakaalu vastavalt kokkulepetele. Eestis on vaja taastada labori võimekus esmajärjekorras loomset päritolu toidus ja suure rasvasisaldusega tooraines esinevat pestitsiide jääkide analüüsimiseks ning pestitsiide jääkide analüüsimine loomsest toidust üksiku jäägi meetodil.  ImageToiduohutuse tervikteenuse raames on ülevaatamisel on referentlaboriga seotud protsessid ning samuti analüüsitakse senist volitatud laborite volitamissüsteemi toimimist ning kavandatakse täiendavaid meetmeid laborite (tervik)süsteemi paremaks toimimiseks, sh lepitakse kokku laboriteenuse arengusuunad valdkonnas.  *Teadlikkuse tõstmine*  Euroopa Toiduohutusameti (EFSA) rahastuse toel jätkub riskihindamisvaldkonnaga seonduva teema koordineeritud kommunikatsiooni arendamine, kaasates riskihindajaid ja riskijuhte Eestis ja naaberriikides, et tagada avalikkuse parem teavitamine toiduohutuse valdkonna riskidest ja teaduspõhistest meetmetest nende riskide vähendamisel. Toiduohutusealasteks teavitustegevusteks kasutatakse erinevaid kanaleid, mis valitakse lähtuvalt sihtgrupist, kelleni soovitakse jõuda, sh maablogi, sotsiaalmeedia, televisioon, raadio. Tarbija teadlikkust toiduohutusest hinnati 2023. aastal ning uuring andis hea sisendi järgnevate aastate teavitustegevuste planeerimiseks. Järgmine hindamine toimub 2027. aastal.  Image Teadmussiirde programmi raames (põllumajanduse, toidu ja maamajanduse programm) viiakse läbi kuni 2024. aasta lõpuni toidu käitlejatele toiduohutuse alaseid teabepäevi, koolitusi, konverentse ning koostatakse infomaterjale. Nimetatud teadmussiirde tegevuste koordinatsiooni võtab üle Maaelu Teamuskeskuse loodud AKIS kompetentsikeskus. Selleks, et toimuks sujuv üleminek AKIS teadmussiirde tegevustele valmistatakse ette ja lepitakse osapooltega kokku teadmussiirde teenuste uus korraldus ja juhtimismehhanismid. Samal ajal tagatakse ka programmist katmata, kuid sihtrühmale oluliste tegevuste elluviimine (näiteks e-õppe ettevalmistamine toiduohutuse ABC teemal).  *Image*Toiduohutuse ABC teemalise e-õppe ettevalmistamine, piloteerimine, vajadusel laiendamine. 2025. aastaks luuakse AKIS kompetentsikeskuses e-õppe tehnilised lahendused ning arendustega samaaegselt toimub toiduohutuse alase koolituse sisuloome. Toiduohutuse e-õppe näol luuakse täiendav süsteemne teadlikkuse tõstmise kanal alustavale ettevõtjale ning millega eelkõige selgitatakse peamisi toiduohutuse põhimõtteid ja nõudeid, mida on vaja teada enne toidukäitlemisega alustamist.  PTA tõstab tarbijate ja käitlejate teadlikkust toiduohutusest avalikustades süstemaatiliselt järelevalvetulemusi (nt RASFF teated; järelevalve proovide tulemused).  Jätkatakse Maaelumuuseumide II ja III kooliastmele suunatud õppeprogrammiga „Toidu eluring“, milles õpitakse hindama inimtegevuse mõju looduskeskkonnale, lahatakse toiduraiskamise tekkepõhjuseid ning leitakse toidujäätmete probleemile lahendusi. Koostöös KLIM ja SoM töötatakse välja toidu raiskamise vähendamise teemalised õppematerjalid haridusasutustele õppetegevuses kasutamiseks arvestades erinevaid vanuseastmeid.  *Teaduspõhisus*  ImageToiduohutusega seotud meetmed peavad tuginema teadusliku riskihindamise tulemustele. LABRIS riskihindamise osakonna roll on tagada toiduohutuse valdkonnas riskide hindamine, toiduahela riskidest teavitamine ja teadusnõu andmine ReMile ning PTAle. LABRIS riskihinnangute projektid ja ajakava lepitakse kokku iga-aastaselt. Täiendavalt tellime rakendusuuringuid, töösolevad teemad loetletud järgnevalt.  2024. a alustakse uuringuga „Biomonitooringu läbiviimine põlevkivi sektoriga kokku puutuva elanikkonna seas (töötajad ja elanikud), teine etapp – biomonitooringu läbiviimine“, mis sisaldab endas ka pestitsiide jääkide biomonitooringut. Uuringu teostamise ajaks on planeeritud 36 kuud lepingu sõlmimise ajast arvates. Uuringu tellijateks on SOM ja REM.  2023. aastal alustati uuringuga „Teatud mükotoksiinid toidus ja söödas“. Töö raames määratakse riskitase erinevate elanikkonnarühmade korral (saadavushinnang) ning riskitase tundlikele loomaliikidele. Lisaks hinnatakse kliima muutuste mõju teatud mükotoksiinide sisaldusele Eestis kasvatatud toidu ja sööda teraviljades. Projekt lõpeb 2026.a.  2024. aastal on kavas alustada uuringuga „Teatud saasteained (dioksiinid, PCB-d, BFR-d, perfloralküülühendid) loomses toidus (piim, liha, või, munad, mesi)“,kus on eesmärgiks määrata riskitase erinevate elanikkonnarühmade korral (saadavushinnang).  Toiduohutuse riskide hindamiseks on vajalik läbi viia Eesti rahvastikupõhine toitumisuuring. Selle pilootuuringu viib läbi Tervise Arengu Instituut 2025.a ja seda finantseerib REM. Ka edaspidi on vajalik toitumisuuringu ettevalmistustes osalemine ja vajalik on leida rahastus;  2021. aastal alustati rakendusuuringuga mee Eesti (geograafilise) päritolu tõendamiseks täiendava viisi loomiseks. Võimalus määrata laboris analüütiliselt mee Eesti päritolu avaldab positiivset mõju ausale konkurentsile meeturul, sealjuures võimaldab see tõhusamalt võidelda mee võltsimisega. Meetodi loomise tähtaeg on eeldatavasti 2025. aasta sügis.  Image 2023.aastast osaleme EFSA rahastatud nn. rätsepatöö projektides, mis on lühikeses ja keskpikas perspektiivis kasulikud ELi toiduohutuse süsteemile, toetavad pikaajaliste partnerluste loomist ja valmisolekut riskihindamistegevusteks tulevikus. Projektide ettepanekuid saavad esitada nii EFSA kui liikmesriigid lähtuvalt oma strateegilistest eesmärkidest ja prioriteetidest. Projekti tegevustesse on kaasatud asjakohased ReM haldusala asutused. 2024.aastal alustasime järgmiste projektidega: "Andmete kaardistamine liikmesriigis"; „Riskihindamistegevuste ühise planeerimise ja partnerluste tekke soodustamine“ ; „Liikmesriigi kommunikatsioonikoordinaatorid“. Kavas on nn. rätsepatöö projektides osalemist jätkata ka järgnevatel aastatel. 2025.aasta projektide planeerimine toimub 2024.aasta lõpus.  Image 2025.aasta lõpuks analüüsib ReM toitlustusteenuse ja toidu avalikes hangetes võimalike keskkonnahoidlikkuse kriteeriumite kehtestamise võimalusi.  **Oodatavad tulemused:**  Tarbija tervis ja huvid on kaitstud kõrgel tasemel. Toiduohutuse baromeetri näit, mis mõõdab üldist toiduohutuse olukorda Eestis aastapõhiselt ja võrrelduna eelmisesse aastasse, on vähemalt 100 ja tarbija teadlikkus toiduohutusest kasvab. |

## 6.6 Programmi tegevus – Mahepõllumajanduse poliitika kujundamine ja korraldamine

|  |  |  |  |  |  |  |
| --- | --- | --- | --- | --- | --- | --- |
|  | | | | | | |
| **Eesmärk:** | **Mahepõllumajanduse valdkonna eesmärk on tõsta mahepõllumajanduse konkurentsivõimet ja tagada mahepõllumajandustoodangu usaldusväärsus tarbija silmis.** | | | | | |
| **Mõõdik** | **2023** | **2025** | **2026** | **2027** | **2028** | **2029** |
| **Sihttase** | | | | |
| Tunnustatud ettevõtete arv | 2428 | 2400 | 2400 | 2400 | 2400 | 2400 |
| Tarbijate osakaal, kes tarbivad mahetoitu regulaarselt (vähemalt kord nädalas) (%) | 9% (2022) | 15 | 15 | 16 | 16 | 16 |
| **Väljakutsed, tegevused ja oodatavad tulemused** | | | | | | | |
| **Väljakutsed:**  Vaatamata mahetoodete populaarsusele tarbijate seas on takistuseks mahetöötlemise ja turuarenduse mahajäämus, millest tulenevalt tuleb edaspidi keskenduda rohkem töötlemis- ja turustusskeemide arendamisele.  Mahepõllumajandussektori varasemate aastate kiire areng on toonud kaasa järelevalve kasvu PTAle. Siiani on suudetud tagada Eesti mahetoodete usaldusväärsus nii kohalikul turul kui ka välismaal. Eesti mahetoodete usaldusväärsuse aitab ka tulevikus tagada senisest tõhusam järelevalve.  Eesti mahetoodete eksport suurenes 2022. aastal võrreldes 2021. aastaga. Kokku eksporditi Eesti Konjunktuuriinstituudi (EKI) hinnangul 2022. aastal mahetooteid ligikaudu 41 miljoni euro väärtuses. Kõige rohkem, ligi 17 miljoni euro väärtuses eksporditi teravilja. „Mahepõllumajanduse edendamise tegevuskava 2023-2030“ eesmärk on mahetoodete ekspordikäibe kasv 80 miljoni euroni 2030. aastaks.  Mahepõllumajandusmaa ja mahepõllumajandusettevõtete arv on hakanud vähenema. Eestis oli 2023. aastal 227 741 ha mahepõllumajandusmaad, mis moodustab kogu Eesti põllumajandusmaast ligikaudu 23%. Võrreldes aasta varasemaga vähenes mahepõllumajandusmaa 6131 hektari võrra ehk 2,6%. Mahetootmisega tegelevaid põllumajandusettevõtteid oli 2023. aastal 1968, võrreldes eelmise aastaga vähenes nende arv 78 võrra ehk 3,8%. Samas on mahepõllumajandusettevõtted on aastatega järjest suuremaks kasvanud – 2023. aastal oli keskmises mahepõllumajandusettevõttes ligikaudu 116 ha mahepõllumajandusmaad.  **Tegevused:**  Mahepõllumajanduse register liidestatakse põllumajandusloomade registri ning põllumajandustoetuste ja põllumassiivide registriga, et luua kvaliteetne andmestik mahepõllumajandusloomade ja mahepõllumajandusmaade osas, kus põllumajandusloomade ning põllumassiividega seotud alusandmestik on täiendatud mahetunnustamisega seotud andmetega.  Alates 2022. aastast toetatakse haridusasutustes mahetoidu pakkumist. Toetuse peamised eesmärgid on mahepõllumajandusliku toidu kõrgema hinnaga seotud lisakulude hüvitamine haridusasutuste pidajatele, toidutootmise kestlikkusele kaasa aitamine, laste teadlikkuste suurendamine mahepõllumajandussektorist ja keskkonnahoiust ning mahetoidu tarbimise ja seeläbi ka turunõudluse suurendamine. Toetus on suunatud lasteaedadele ja üldhariduskoolidele üle Eesti. Mahetooraine kasutamist kompenseeritakse koolidele ja lasteaedadele, kus kasutatakse lastele toidu valmistamiseks igas kuus vähemalt 20% mahepõllumajanduslikke koostisosi ja kelle toitlustaja on sellest teavitanud PTAd. Toetus on suurendanud haridusasutuste huvi mahetoidu pakkumise vastu. Kui 2021/2022 õppeaastal pakuti mahetoitu 45 haridusasutuses, siis 2023. aasta lõpus pakuti mahetoitu juba 153 haridusasutuses (ligikaudu 20% Eesti lasteaia- ja koolilastest). „Eesti mahepõllumajanduse tegevuskava aastateks 2023-2030“ eesmärk on 2030. aastaks jõuda tasemele, kus vähemalt 50%-le Eesti lasteaialastest ja üldhariduskoolide õpilastest pakutakse mahetoitu.  Isikud (füüsilised või juriidilised), kes soovivad tegeleda mahepõllumajandusliku tootmisega, peavad olema tunnustatud ja kantud mahepõllumajanduse registrisse. Kontrolle tehakse vähemalt kord aastas. 10% ulatuses kontrollitakse tootjaid teistkordselt. 5% tootjate ettevõtetes võetakse proove ja analüüsitakse neid, et tuvastada võimalikku mahepõllumajanduslikus tootmises lubamatute toodete kasutamist.  Mahepõllumajanduse arendamiseks on vajalik tagada mahepõllumajanduse nõuandeteenus kõikides valdkondades (mahepõllumajanduslik taime- ja loomakasvatus, mahemesindus, mahetöötlemine ja -toitlustamine). Mahepõllumajanduse konsulentide arvu suurendamiseks on vaja olemasolevaid konsulente koolitada, neid ühtses infovoos hoida ning luua nõustajatele asjakohane mentorluse süsteem.  Mahepõllumajanduse arendamisel on oluline korraldada pikaajalisi mahepõllumajanduse kompleks-uuringuid vastavalt sektori vajadustele. Lisaks on oluline teha lühemaid ja perioodilisi uuringuid, mis sisaldaksid valdkonnapõhiste vajaduste, sh vähem arenenud sektorite, nagu köögivilja- ja linnukasvatus, piimakarjakasvatus ja vesiviljelus, uurimist.  Mahetoodete ekspordi edendamist käsitleva Eesti mahepõllumajanduse edendamise tegevuskava 2023–2030 III samba eesmärk on Eesti mahetoodete tuntuse ja usaldusväärsuse tõstmine ning kõrgema lisandväärtusega toodete ekspordi edendamine. Selleks, et hinnata eesmärgi täitmist ning vajadusel võtta kasutusele vajalikud abinõud eesmärgi täitmise soodustamiseks, on sõlmitud Eesti Konjunktuuriinstituudiga leping, mille raames selgitatakse välja eksporditud ja teistesse Euroopa Liidu riikidesse turustatud mahetoodete kogus ja rahaline väärtus tootegruppide lõikes ning olulisemad eksporditurud.  ***Järelevalve***  *Image* PTA on mahepõllumajanduse registri volitatud töötleja. 2024. aastal arendatakse terviklik mahepõllumajanduse register, kuhu kantakse lisaks mahepõllumajandusliku esmatootmisega tegelevatele ettevõtetele ka mahepõllumajanduslike toodete käitlemise ning mahetoitlustamisega tegelevad ettevõtted, hetkel paiknevad ettevõtete andmed erinevates andmekogudes. Mahepõllumajanduse registri arenduse käigus arendatakse ka andmevahetus mahepõllumajanduse registri ja PRIA põllumajandusloomade registri vahel, PRIA põllumajandusloomade registrisse lisandub sinna kantud põllumajandusloomade puhul andmeväli looma mahepõllumajandusliku staatuse kohta, selle arenduse tulemusena on mahepõllumajanduslikult peetavate loomade kohta kättesaadavad pidevalt ajakohased andmed.  Järelevalve ühetaolisuse parandamiseks on välja töötamisel meetmete kataloog, mille eesmärk on mahepõllumajanduse nõuete rikkumise tuvastamisel ühetaoline ja mõjus meetmete rakendamine, et nõuetele mittevastav tegevus ei jätkuks.  2024. aastal viiakse läbi analüüs valdkonna üleminekuks riigilõivudelt järelevalvetasudele. Vajadus on analüüsida järelevalvetasude mõju PTAle ja ettevõtjatele.  Kavas on ärianalüüs võimaluste ja vajaduste väljaselgitamiseks mahepõllumajanduse järelevalves PRIA pinnaseire süsteemi ja fotoäpi IVA kasutuselevõtuks. Pinnaseire süsteemi ja fotoäpi rakendamine võimaldab kasvatatavate põllumajanduskultuuride tuvastamist kohapealset kontrolli tegemata, samuti aitavad need süsteemid kaasa ka võimalike nõuete rikkumiste tuvastamisele. Süsteemide kasutuselevõtt toob ka ajalist kokkuhoidu nii PTAle kui ka mahetootjatele.  **Oodatav(ad) tulemus(ed): selgitada läbi pr. teg mõõdikute.**  Vähemalt 15% tarbijatest eelistab osta mahetoitu, tunnustatud ettevõtete arv on 2400. | | | | | | | |

# 7. Programmi juhtimiskorraldus

Toiduohtuse programmi juhib toiduohutuse asekantsler. Programmijuhi ülesanne on programmi koostamise ja uuendamise eestvedamine, elluviimise ja seire koordineerimine. Valdkonna eest vastutav minister kinnitab programmi pärast riigieelarve vastuvõtmist Riigikogus. Iga lõppenud aasta kohta koostatakse programmi tulemusaruanne, mis on sisendiks tulemusvaldkonna „Põllumajandus ja kalandus“ tulemusaruandesse.

Programm on arengukavas „Põllumajanduse ja kalanduse valdkonna arengukava aastani 2030“ seatud eesmärkide rakendamiseks vajalikke meetmeid ja tegevusi kirjeldav dokument. Programm viib ellu arengukava „Põllumajanduse ja kalanduse valdkonna arengukava aastani 2030“ 1., 2., 3., 4. ja 5. tegevussuundade eesmärke.



# LISA 1. Programmi teenuste kirjeldus

**Programmi tegevus – Taimekaitse ja väetiste poliitika kujundamine ja rakendamine**

Programmi tegevuse oodatavat tulemust aitavad saavutada Regionaal- ja Põllumajandusministeerium (ReM), PTA ja METK oma teenuste kaudu. Väetiste ja taimekaitsevahendite ohutus inimesele ja keskkonnale tagatakse ReM taimekaitse- ja väetiste turustamise poliitika kujundamisega. PTA teostab taimekaitse ja väetiste turustamise ja kasutamise valdkonnas järelevalvet. METK panustab valdkonda teadustegevustega, analüüsides maakasutuse keskkonnamõju, viies läbi taimekaitse ja taimekasvatuse uuringuid ning hinnates taimekaitsevahendite tõhusust. METK teeb laboratoorseid analüüse (mullaproovid, taimekaitsevahendid, väetised jm) ning panustab ka teadmussiirde ja innovatsiooniteenustega.

**Programmi tegevus – Tõuaretuse poliitika kujundamine ja rakendamine,**

Põllumajanduses mitmekesise tootmise võimaldamiseks kujundab ReM poliitikat põllumajandusloomade aretuse ja loomageneetiliste ressursside säilitamise valdkondades. PTA teostab järelevalvet aretuse üle. PRIA kaudu makstakse ohustatud tõugu looma pidamise toetust ning põllumajandusloomade aretustoetust.

**Programmi tegevus – Sordiaretuse ja paljundusmaterjali poliitika kujundamine**

Põllumajanduses mitmekesise tootmise võimaldamiseks kujundab ReM poliitikat sordiaretuse ja taimse paljundusmaterjali valdkondades.

PTA tegeleb seemnete ja seemnekartuli sertifitseerimise ja turustamise nõuetele vastavuse kontrollidega, sordi registreerimise ja –kaitsega ning paljundusmaterjali ja erinevate taimede turustamise nõuetele vastavuse kontrollidega. Olulisemad teenused METK poolt on põllumajanduskultuuride sordiaretus, seemnete kvaliteedi määramine, seemnepartiide järelkontrolli põldkatsete, sordi registreerimiskatsete ja sordi võrdluskatsete (majanduskatsete) läbiviimine ning geneetilise ressursi kogumine ja säilitamine. METK panustab valdkondadesse teadmussiirde ja innovatsiooni teenustega. PRIA kaudu makstakse kohalikku sorti taimede kasvatamise toetust ning sertifitseeritud seemnekartuli tootmise toetust.

**Programmi tegevus – Looma- ja taimetervise poliitika kujundamine ja rakendamine**

Programmi tegevuse oodatavat tulemust aitavad saavutada ReM, PTA, PRIA, LABRIS ja METK oma teenuste kaudu. Hea taimetervise ja loomade tervise alane olukord ning kõrge loomade heaolu tagatakse ReM taimetervise, söödaohutuse, loomatervise ja loomade heaolu poliitika kujundamisega.

PTA teostab järelevalvet taimetervise, söödaohutuse, loomade pidamise, heaolu, kõrvalsaaduste käitlemise ja puidutöötlemisettevõtete üle. PTA teostab looma- ja taimetervise alase väljaveo ja sisseveo kontrolli.

PRIA kaudu makstakse loomade heaolu, karjatervise kõrgemate majandamisnõuete ning loomataudide kontrollprogrammi alase koostöö toetust. Ohtliku taimekahjustaja puhangu korral on võimalik anda toetust ohtliku taimekahjustaja kartuli ringmädaniku või viljapuu-bakterpõletiku tõrjeabinõude rakendamise eest.

METK uurib taimekahjustajaid ja teeb kahjustajate seiret, teeb taimse materjali ja sööda laborianalüüse ning taimekahjustajate määramise analüüse. LABRIS teeb laboriuuringuid ja annab riskihinnanguid loomatervise ja söödaohutuse valdkonnas.

**Programmi tegevus – Toiduohutuse poliitika kujundamine ja rakendamine**

Toiduohutuse eesmärke aitavad saavutada oma teenuste kaudu ReM toiduohutuse poliitika kujundamisega, PTA toiduohutuse järelevalve (sh väljaveo ja sisseveo kontroll) ja haiguspuhanguteks valmisoleku tagamisega ning LABRIS toidu ja alkoholi laboratoorse kontrolli, toiduvaldkonna referentvolituste täitmise ja toiduohutuse valdkonna riskihindamisega.

**Programmi tegevus – Mahepõllumajanduse poliitika kujundamine ja korraldamine**

Mahepõllumajanduse eesmärke aitavad saavutada oma teenuste kaudu ReM poliitika kujundamine, mida rakendatakse PRIA (toetuste rakendamine), PTA (järelevalve) teenuste kaudu.

Mahepõllumajanduse konkurentsivõime tõstmiseks ning mahepõllumajanduses tunnustatud ettevõtjate arvu säilitamiseks rakendatakse mahepõllumajanduse toetusi: mahepõllumajanduse ökokava, loomade heaolu toetus mahepõllumajandusloomadele, haridusasutustes mahetoidu pakkumise toetus

PTA põhitegevuseks on mahepõllumajanduslike ettevõttete tunnustamine ning riikliku järelevalve korraldamine. METK panustab teadmussiirde ja innovatsiooni teenustega.

**LISA 2. Teenuste rahastamiskava**

|  |  |  |  |  |
| --- | --- | --- | --- | --- |
| **Programmi teenuste rahastamiskava** | **Eelarve** | | | |
| **2025** | **2026** | **2027** | **2028** |
| **Toiduohutuse programmi kulud** | 84 356 957 | 86 623 094 | 86 240 229 | 86 241 715 |
| **Toiduohutuse meede** | 84 356 957 | 86 623 094 | 86 240 229 | 86 241 715 |
| **Looma- ja taimetervise poliitika kujundamine ja rakendamine programmi tegevus** | 25 686 770 | 26 625 515 | 24 953 741 | 24 953 201 |
| Loomade heaolu järelevalve teenus | 866 923 | 866 923 | 866 923 | 866 923 |
| Loomade heaolu poliitika kujundamine teenus | 461 680 | 477 578 | 477 728 | 477 594 |
| Loomade pidamise ja kõrvalsaaduste käitlemise järelevalve teenus | 1 209 673 | 1 209 673 | 1 209 673 | 1 209 673 |
| Loomahaiguste laboratoorne diagnoosimine teenus | 563 600 | 563 600 | 563 600 | 563 600 |
| Loomahaiguste referentvolitused ja valmisolek teenus | 466 829 | 470 689 | 430 533 | 430 533 |
| Loomaheaolu toetuste andmine teenus | 6 254 666 | 6 287 263 | 6 327 416 | 6 327 416 |
| Loomataudide leviku riski haldamine teenus | 4 285 707 | 4 285 707 | 4 285 707 | 4 285 707 |
| Loomatervise poliitika kujundamine teenus | 1 320 811 | 1 329 403 | 1 329 537 | 1 329 402 |
| Loomatervise toetuste andmine teenus | 4 948 307 | 5 858 674 | 4 218 812 | 4 218 812 |
| Loomatervise valdkonna riskihindamine teenus | 178 574 | 181 732 | 148 877 | 148 877 |
| Põllumajandusloomade registri andmete haldamine teenus | 899 607 | 855 349 | 855 840 | 855 840 |
| Puidutöötlemisettevõtete järelevalve teenus | 224 144 | 224 144 | 224 144 | 224 144 |
| Sööda käitlemise järelevalve teenus | 299 577 | 299 577 | 299 577 | 299 577 |
| Sööda ohutuse riskide haldamine teenus | 118 283 | 118 283 | 118 283 | 118 283 |
| Söödaohutuse poliitika kujundamine teenus | 171 284 | 175 132 | 175 204 | 175 069 |
| Söödaohutuse uuringud teenus | 496 112 | 496 112 | 496 112 | 496 112 |
| Taimede ja taimsete saaduste väljaveo kontroll teenus | 225 228 | 225 228 | 225 228 | 225 228 |
| Taimekahjustajate laboratoorne määramine teenus | 266 566 | 266 566 | 266 566 | 266 566 |
| Taimekahjustajate riski haldamine teenus | 516 989 | 516 989 | 516 989 | 516 989 |
| Taimetervise järelevalve teenus | 919 440 | 919 440 | 919 440 | 919 440 |
| Taimetervise poliitika kujundamine teenus | 217 160 | 221 843 | 221 943 | 221 808 |
| Taimse paljundusmaterjali kontroll teenus | 256 627 | 256 627 | 256 627 | 256 627 |
| Teadus ja innovatsioon (Taimetervis) teenus | 10 726 | 10 726 | 10 726 | 10 726 |
| Väljaveo sertifikaadid loomadele ja kõrvalsaadustele teenus | 328 279 | 328 279 | 328 279 | 328 279 |
| Veterinaararstide järelevalve teenus | 179 980 | 179 980 | 179 980 | 179 980 |
| **Mahepõllumajanduse poliitika kujundamine ja rakendamine programmi tegevus** | 28 293 472 | 29 663 594 | 30 954 026 | 30 954 026 |
| Mahepõllumajanduse järelevalve teenus | 1 433 099 | 1 433 099 | 1 433 099 | 1 433 099 |
| Mahepõllumajanduse poliitika kujundamine teenus | 114 358 | 114 902 | 114 948 | 114 948 |
| Mahepõllumajanduse toetuste andmine teenus | 26 746 015 | 28 115 592 | 29 405 978 | 29 405 978 |
| **Sordiaretuse ja paljundusmaterjali poliitika kujundamine programmi tegevus** | 10 794 255 | 10 804 601 | 10 802 068 | 10 804 768 |
| Algseemnekasvatus teenus | 524 036 | 524 036 | 524 036 | 524 036 |
| Geneetilised ressursid teenus | 316 747 | 316 747 | 316 747 | 316 747 |
| Põldkatsete läbiviimine teenus | 1 613 088 | 1 613 088 | 1 613 088 | 1 613 088 |
| Põllumajanduskultuuride sordiaretus teenus | 3 802 555 | 3 802 555 | 3 802 555 | 3 802 555 |
| Seemne sertifitseerimine teenus | 255 199 | 255 199 | 255 199 | 255 199 |
| Seemne turustamise järelevalve teenus | 183 492 | 183 492 | 183 492 | 183 492 |
| Seemnekartuli sertifitseerimine teenus | 180 147 | 180 147 | 180 147 | 180 147 |
| Seemnete kvaliteedi määramine teenus | 698 234 | 698 234 | 698 234 | 698 234 |
| Sertifitseeritud seemnekasvatus teenus | 1 835 671 | 1 835 671 | 1 835 671 | 1 835 671 |
| Sordi registreerimine ja kaitse teenus | 143 303 | 143 303 | 143 303 | 143 303 |
| Sordiaretuse ja taimse paljundusmaterjali poliitika kujundamine teenus | 820 620 | 830 965 | 828 432 | 831 132 |
| Teadus ja innovatsioon (Sort) teenus | 421 164 | 421 164 | 421 164 | 421 164 |
| **Taimekaitse ja väetiste poliitika kujundamine ja rakendamine programmi tegevus** | 2 258 194 | 2 194 298 | 2 194 474 | 2 194 340 |
| Taimekaitse teadus ja innovatsioon teenus | 484 451 | 484 451 | 484 451 | 484 451 |
| Taimekaitse valdkonna kujundamine teenus | 339 494 | 275 053 | 275 183 | 275 183 |
| Taimekaitsevahendi toimeaine hindamine teenus | 268 855 | 268 855 | 268 855 | 268 855 |
| Taimekaitsevahendi turule lubamine teenus | 435 695 | 435 695 | 435 695 | 435 695 |
| Taimekaitsevahendite järelevalve teenus | 506 949 | 506 949 | 506 949 | 506 949 |
| Väetiste turustamise järelevalve teenus | 136 483 | 136 483 | 136 483 | 136 483 |
| Väetiste valdkonna kujundamine teenus | 86 267 | 86 812 | 86 858 | 86 723 |
| **Toiduohutuse poliitika kujundamine ja rakendamine programmi tegevus** | 12 319 220 | 12 332 918 | 12 333 612 | 12 333 072 |
| Toidu ja alkoholi laboratoorne kontroll teenus | 1 984 152 | 1 984 152 | 1 984 152 | 1 984 152 |
| Toidu ohutuse riskide haldamine teenus | 1 729 320 | 1 729 320 | 1 729 320 | 1 729 320 |
| Toidu väljaveo sertifikaadid teenus | 257 660 | 257 660 | 257 660 | 257 660 |
| Toiduohutuse järelevalve teenus | 6 275 120 | 6 275 120 | 6 275 120 | 6 275 120 |
| Toiduohutuse poliitika kujundamine teenus | 1 372 396 | 1 386 095 | 1 386 789 | 1 386 249 |
| Toiduohutuse valdkonna riskihindamine teenus | 391 146 | 391 146 | 391 146 | 391 146 |
| Toiduvaldkonna referentvolitused ja valmisolek teenus | 309 425 | 309 425 | 309 425 | 309 425 |
| **Tõuaretuse poliitika kujundamine ja rakendamine programmi tegevus** | 5 005 047 | 5 002 168 | 5 002 308 | 5 002 308 |
| Aretuse järelevalve teenus | 200 056 | 200 056 | 200 056 | 200 056 |
| Aretustoetuste andmine teenus | 4 646 679 | 4 641 446 | 4 641 518 | 4 641 518 |
| Põllumajandusloomade aretuse poliitika kujundamine teenus | 158 312 | 160 667 | 160 734 | 160 734 |

1. Vabariigi Valitsuse tegevusprogramm 2023-2027. <https://valitsus.ee/sites/default/files/documents/2024-03/VVTP%202023-2027%202024.02.29.pdf> [↑](#footnote-ref-2)
2. Andmed seemnepõldude pindala ja isevarustatuse taseme kohta on leitavad PTA veebilehel aasta-aruannetest <https://pta.agri.ee/pta-aasta-aruanded> [↑](#footnote-ref-3)
3. Kestliku toidusüsteemi all mõistame majanduslikku, sotsiaalset ja keskkondlikku jätkusuutlikkust, et **tagada piisav, ohutu ja tervist toetav toit, samal ajal tootes süsinikuneutraalselt ja elurikkust säilitades ning tootmise konkurentsivõime.** [↑](#footnote-ref-4)
4. 2023. aasta seirete käigus ühtegi uut karantiinse taimekahjustaja kollet ei leitud. Kartulikahjustajate seirete käigus tuvastati ühel korral kartuli-ringmädanik (*Clavibacter sepedonicus*), mis oli seotud varasema (2022. aasta) kartuli-ringmädaniku leiu ning sama asukohaga. Allikas: PTA „Ohtlike taimekahjustajate seired 2023“ [↑](#footnote-ref-5)
5. Baromeetriga hinnatakse olukorra muutusi võrreldes eelmise aastaga erinevate loomatervist ja -heaolu mõjutavate mõjukomponentide kaudu. Mõõdiku algtase ehk nulltase (baromeetri väärtus 100) põhineb 2019. aasta andmetel. Baromeetri tase 2020. aastal oli 100,39, 2021. aastal 101,01 ja 2022. aastal 102,69. Eesmärk on, et loomatervise ja ‑heaolu baromeetri tase võrreldes eelmise aastaga ei lange. [↑](#footnote-ref-6)
6. Commission implementing regulation (EU) [2018/1882](https://eur-lex.europa.eu/legal-content/EN/TXT/HTML/?uri=CELEX:32018R1882) of 3 December 2018 on the application of certain disease prevention and control rules to categories of listed diseases and establishing a list of species and groups of species posing a considerable risk for the spread of those listed diseases [↑](#footnote-ref-7)
7. [OH4Surveillance | Riigi Laboriuuringute ja Riskihindamise Keskus (agri.ee)](https://labris.agri.ee/et/projektid/OH4Surveillance) [↑](#footnote-ref-8)
8. AKIS – Agricultural Knowledge and Innovation System – põllumajanduslike teadmiste ja innovatsiooni süsteem. [↑](#footnote-ref-9)
9. AKIS – Agricultural Knowledge and Innovation System – põllumajanduslike teadmiste ja innovatsiooni süsteem/ÜPP SK kirjas kui Põllumajanduse teadmussiirde- ja innovatsioonisüsteem. [↑](#footnote-ref-10)